WSBK Assen 2018 – van der Mark najbrži na domaćem terenu – Dva točka\nWSBK Assen 2018 – van der Mark najbrži na domaćem terenu\nMichael van der Mark, fabrički vozač Yamahe u SBK klasi, je prethodne dve nedelje obećavao pobedu na svom domaćem terenu, na stazi TT Assen u Holandiji, a prvi dan treninga je potvrdio da van der Mark ozbiljno namerava da ispuni dato obećanje .\nObećavajuće vreme tokom prvog treninga pokazalo je da Holanđanin poseduje potrebnu brzinu, ali tokom celog drugog slobodnog treninga i većeg dela trećeg treninga, nije uspevao da popravi vreme koje je napravio na jutarnjem treningu. Tri minuta pred kraj današnje vožnje, van der Mark uspeo je da odveze nekoliko brzih krugova, od koji je jedan bio za čak četvrtinu sekunde brži od kruga Marca Melandrija na fabričkom Ducatiju, koji je tokom dana lagano napredovao, da bi na kraju dan završio kao drugi najbrži.\nBitno je naglasiti da je nakon trke u Aragonu, svim proizvođačima osim Ducatija dozvoljeno da izvrše unapređenje agregata, mada ni jedan tim do sada nije iskoristio ovu mogućnost. Takođe, iz organizacije šampionata potvrđeno je da se ograničenje broja obrtaja neće menjati nakon prve tri trke.\nVeliko iznenađenje prvog dana priredio je Michael Ruben Rinaldi koje je od strane Aruba Ducati tima potpisan da vozi Evropske trke za njih. On je na kraju dana postavio treće najbrže vreme, ispred trenutno vodećeg u šampionatu i aktuelnog šampiona, Jonathana Ree.\nVan der Markov timski kolega, Alex Lowes, bio je peti najbrži vozač tokom celog dana, dok je Tom Sykes na Kawasakiju bio šesti. Chaz Davies, pobednik iz druge trke u Aragonu, bio je osmi, iza Xavi Foresa na privatnom Ducatiju.\nLorenzo Savadori na Apriliji je petak zaokružio devetom pozicijom, ispred MV Aguste Jordia Torresa na desetoj poziciji.\nOd vozača koji nisu izborili plasman u SP2, najbrži je bio Loris Baz na BMW-u, koji će sutra morati da izbori svoje pravo da se bori za pol poziciju kroz SP1.\nVikend nije najbolje počeo za Honde, od kojih je najbrži PJ Jacobsen, na privatnom motociklu, na 14. poziciji, dok je Jake Gagne na fabričkoj Hondi doživeo nezgodan pad nakon što je zakačio travu zadnjim točkom i motor ga katapultirao u vazduh. Gagne je nakon ovoga bio primoran da treči nezvanični trening presedi u garaži.\nU nastavku pogledajte komplentne kombinovane rezultate prvog dana treninga na Assenu:


Predsednik SDS Mirko Šarović rekao je danas da ako on krene da pregovara sa SDA za njega nije problem da dostigne 22 poslanika u Parlamentarnoj skupštini BiH.\n– Ako bi se to dogodilo, rekli bi da to nije legitimno. Savet ministara konstituiše i sastavlja onaj ko može i nije to moralno pitanje ili pitanje ko zaslužuje da bude u Savetu ministara – rekao je Šarović novinarima u Sarajevu.\nPrema njegovim rečima, sa SDA već godinu dana pregovara SNSD i njen predsednik Milorad Dodik, a ne on.\n– Ako im je to tako mrsko, i ako misle da je to izdajnički, neka prestanu da pregovaraju. Zašto bi bilo u redu da oni pregovaraju, a ja da ne pregovaram – rekao je Šarović, koji je i ministar spoljne trgovine i ekonomskih odnosa u Savetu ministara u tehničkom mandatu.\nKada je reč o današnjoj telefonskoj sednici Saveta ministara, Šarović je rekao da bi bilo bolje da su ministri bili na sednici, te izrazio nadu da takvih sednica ubuduće neće biti, prenosi Srpskainfo.


“Srbija za Evropu nije ‘dvorište’ već ‘dnevna soba'” | BiGportal.ba\n“Srbija za Evropu nije ‘dvorište’ već ‘dnevna soba'”\nKancelar Austrije Kristijan Kern kaže da Srbija za Evropu nije "dvorište", već "dnevna soba" i da je ona deo koji mora još više da se približi Evropi.\nKern je, posle sastanka sa premijerom Srbije Aleksnadrom Vučićem, takođe istakao da u trenutku kada se suočavamo sa nizom izazova, što važi naročito za Balkan, izuzetno ceni napore koje Srbija sa premijerom Vučićem na čelu pruža za održanje regionalne stabilnosti.\n“Stabilnost je nešto o čemu treba da razgovaramo i na nivou EU i mislim da su nam u Briselu potrebni intenzivniji razgovori o putu Srbije u Evropu. Postoji veliki potencijal i tu Austrija sebe jasno vidi kao nekoga ko se zauzima za Srbiju”, rekao je kancelar Kern na zajedničkoj konferenciji za štampu s premijerom Vučićem.\nAustrijski kancelar je dodao da najviše mora da se uradi na infrastrukturnim projektima, pre svega železnici i auto-putevima, jer, kako je konstatovao, to povezuje narod na Balkanu.\nOn je u tom kontekstu pohvalio i inicijativu predsednika Vlade Srbije da se na Zapadnom Balkanu stvori slobodno trgovinsko tržište i carinska unija, jer je to nešto što može da poveća blagostanje u regionu.\n“To je i u interesu Austrije, pozitivan privredni razvoj. Naša preduzeća su veliki investitori u Srbiji. Razgovarao sam sa mnogima od njih ovde i kažu da se osećaju veoma prijatno i da su spremni da nastave put razvoja i investicija u Srbiji”, rekao je Kern. Kancelar je dodao da je trenutno veoma teška situacija u svetskoj politici, da se svet suočava sa nizom izazova, a da to važi i za Balkan.\nOn je naglasio da izuzetno ceni napore Vlade Srbije na održavanju stabilnosti u regionu, jer je to važno, ne samo za Srbiju, već i za Evropu.\nKern je ocenio da Austrija može više da učini i da se intezivnije angažuje kada je reč o razvoju privrede regiona i da u tom kontekstu jasno vidi Srbiju kao sagovornika sa EU.\nOn je dodao da je sa premijerom Srbije razgovarao i o pitanju migracija i ukazao na veoma dobre odnose.\n“Želimo da proširimo podršku srpskim snagama, a kao priznanje za savladavanje migracionih izazova, uručićemo od 1. marta Srbiji infracrvene uređaje”, rekao je Kern.\nKancelar se osvrnuo i na srpsku zajednicu u Austriji koja, prema zvaničnim podacima, iznosi oko 300.000 građana.\nOn je, međutim, dodao da se sa Vučićem saglasio da je taj broj znatno veći.\n“Imamo izuzetno dobru razmenu i saradnju. Srpski građani u Austriji su veoma lojalni i povezani sa Srbijom, ali i sa Austrijom, koja im je takođe domovina”, zaključio je Kern. Premijer Vučić je zahvalio na podršci koju Austrija pruža Srbiji na putu ka EU i izrazio nadu da će ona u narednom periodu biti još snažnija.\n“Zahvalni smo i na pomoći u suočavanju sa migrantskom krizom. Očekujemo i nadamo se i dodatnoj pomoći, a austrijski predstavnici su dobrodošli na teritoriji Srbije i radosni smo što možemo da vas ugostimo”, rekao je Vučić.\nOn je rekao da je Kerna upoznao sa svojom inicijativom za Zapadni Balkan o slobodnom trgovinskom tržištu i carinskoj uniji.\nVučić je pojasnio da austrijski investitori na teritoriji Srbije zapošljavaju 18.000 ljudi, ali i dodao da je cilj Srbije da pojača svoje prisustvo na teritoriji Austrije.\n“Na vašim ulicama više čujem srpski nego austrijski jezik i to najviše govori o našem prijateljstvu i bliskosti”, sa osmehom je završio Vučić.\nVučić je rekao da Austriju doživljavamo kao prijateljsku zemlju, sa kojom nas veže mnogo toga i ponovio da Austrija i njena vlada imaju apsolutno razumevanja za dešavanja na ovim prostorima i da čuju i poštuju i ono što Srbija ima da kaže.\n“Voleli bismo kada bi i svi drugi ne samo čuli nego i slušali glas Srbije kao što to čini austrijska vlada” rekao je Vučić.\nVučić je podsetio na ultimatum iz 1914. godine kada je Srbija odbila da austrijski policajci na teritoriji Srbije istražuju sarajevski atentat, što je dovelo do početka Velikog rata, a da su se stvari sada promenile, te da zajedno sa austrijskim policajcima radimo na čuvanju granica od ilegalnih migranata.\nOn je zahvalio kancelaru Kernu na saradnji i podršci u migrantskoj krizi koju pružaju Srbiji, rekavaši da očekuje dodatnu pomoć i podršku.\n“To pokazuje da su se neke stvari promenile i da danas stvari rešavamo partnerski, a ne tražimo razloge da budemo jedni protiv drugih”, rekao je Vučić.\nPosebno je naglasio da je zahvalan austrijskom kancelaru što je posvećen očuvanju stabilnosti i mira na Zapadnom Balkanu.\nVučić je ponovio da Austrija i njena vlada imaju apsolutno razumevanja za dešavanja na ovim prostorima i da čuju i poštuju i ono što Srbija ima da kaže.\n“Voleli bismo kada bi i svi drugi ne samo čuli nego i slušali glas Srbije kao što to čini austrijska vlada”, rekao je Vučić.\nPremijer je izrazio nadu da će susreti sa austrijskim predstavnicima, iako nisu retki, biti još češći, kao i da Austrija može da pomogne u rešavanju problema. “Nas nije sramota da kažemo da naša ekonomija može da bude moror razvoja cele Evrope, ali za to je uslov da očuvamo mir i stabilnost, a za to nam je potrebna pomoć”, rekao je Vučić.\nOdgovarajući na novinarska pitanja, austrijski kancelar je rekao da podržava ulaganja u Srbiju, jer se Srbija ozbiljno bavi politikom privlačenja investitora.\n“Sve političke snage u Srbiji nastoje da se naše kompanije ovde prijatno osećaju i na tome smo zahvalni”, naveo je Kern, sa kojim se saglasio i premijer Vučić, istakavši kao pozitivan primer dolazak fabrike Leoni u Niš, koja će predstavljati sigurnost i za radnike i za inženjere.\nNaredni LG flegšip telefoni će takođe imati FullVision displej\nTores na treningu, na terenu za nekoliko nedelja\nGoogle se suočava sa rekordnom kaznom u Evropi, zbog monopola kod pretrage\nVučić: Mir i stabilnost najvažniji u regionu\nSada i zvanično: Razveo se Albert Nađ!


Grčka visokim platama pokušava da spriječi “odliv mozgova” – Bankar.me\nDecember 13, 2019 EVROPA, MAKRO, SVE VIJESTI Leave a comment\nGrci pokreću pilot-projekat kojim će pokušati da spriječe i preokrenu efekte “odliva mozgova”, piše “Tajms”.\nPrema podacima grčke Centralne banke, 420.000 visokoobrazovanih, mladih Grka napustilo je svoje domove u posljednjih deset godina zbog teške finansijske krize i posao potražilo u drugim dijelovima svijeta.\nZato u sklopu novog programa “Rebrand Greece”, grčke vlasti žele da nagovore barem 500 visokokvalifikovanih Grka između 28 i 40 godina, koji trenutno rade u inostranstvu, da se vrate u domovinu, a nude im dobre pozicije i minimalnu mjesečnu platu od 3.000 eura (prosečna prošlogodišnja plata u Grčkoj bila je oko 1.100 eura). Budući da Grčka bilježi veliki deficit kvalifikovane radne snage, posebno u IT sektoru, naglasak će biti na onima koji imaju diplome iz tih područja.\nU prvoj godini zaposlenja, povratniku će dve trećine plate pokrivati država, sufinansiranjem iz fondova EU, a preostalu trećinu poslodavac. Kompanije koje žele da učestvuju u programu obavezaće se da zaposlenog na poslu zadrže, nakon prve subvencionisane godine, još barem godinu uz istu platu koju će u pokrivati u cjelosti, prenosi portal Novac.\n“Nema šanse da grčke firme, koje žele da prošire svoje potencijale, neće htjeti da zadrže te talente za stalno jednom kada ih zaposle”, rekao je grčki ministar rada Janis Vrucis.\nPrevious Poslodavci ponudili 11.613 radnih mjesta\nSljedeći Lagarde najavila reviziju strategije monetarne politike


Tramp: Proučiću "glupi" dogovor sa Australijom\nPredsednik SAD Donald Tramp razgovara telefonom sa premijerom Australije Malkolmom Turnbulom\nPosle izveštaja o spornom telefonskom razgovoru sa američkim predsednikom, australijski premijer Malkolm Turnbul rekao je da mu Donald Tramp nije spustio slušalicu i da je novi lider SAD posvećen realizaciji sporazuma dve zemlje o prijemu izbeglica koje su presretnute dok su pokušavale da se domognu Australije.\nSporazum je postignut za vreme administracije predsednika Baraka Obame. Tramp je izdao uredbu o zaustavljanju prijema izbeglica u Sjedinjene Države, iz koje su međutim izuzete osobe obuhvaćene već postojećim međunarodnim sporazumima.\nDnevnik "Vašington post" preneo je da je Tramp rekao Turnbulu da je sporazum dve zemlje "najgori dogovor ikada" i da Australija pokušava da izveze "buduće bombaše iz Bostona."\nBela kuća saopštila je da će oko 1200 izbeglica, uglavnom iz Avganistana, Iraka i Irana, morati da prođe "ekstremu proveru" pre nego što im bude dozvoljeno da uđu u Sjedinjene Države.\nTramp je u sredu veče, na Tviteru, ponovo kritikovao sporazum.\n"Da li možete da verujete? Obamina administracija pristala je da primi hiljade ilegalnih imigranata iz Australije. Zašto? Ja ću da proučim taj glupi dogovor."\nNekoliko sati kasnije, australijski premijer rekao je za lokalne medije da se Tramp obavezao da će da poštuje sporazum koji je, kako je naveo, uvek predviđao da će izbeglice da prođu kroz strogu proveru predviđenu američkim bezbednosnim sistemom.\nTurnbul je odbio da komentariše navode o bilo kakvom neprijateljstvu iskazanom tokom razgovora sa američkim predsednikom.\n"Amerika je naš najvažniji saveznik. Iskreno razgovoramo sa našim saveznikom", naveo je australijski lider.\nRepublikanski senator Džon Mekejn, koji često kritikuje predsednika Trampa, pokušao je u četvrtak da uveri Australiju da su joj Sjedinjene Države i dalje veran saveznik.\nMekejn je u saopštenju, posle telefonskog razgovora sa australijskim ambasadorom u SAD, rekao da je Australija jedan od najodanijih američkih saveznika i da dve zemlje ujedinjuju porodične i prijateljske veze, zajednički interesi i vrednosti.


Vesti online / Vesti / Hronika / Pešak sa 6,27 promila alkohola u krvi\nPešak sa 6,27 promila alkohola u krvi\nNišlija star oko 60 godina, koji je nedavno lakše povređen na pešačkom prelazu u centru grada, imao je u krvi rekordnih 6,27 promila alkohola, pišu beogradski mediji.\nStručnjaci kažu da je, prema svim pravilima, on trebalo da bude mrtav, jer je smrtonosna doza oko četiri promila, navodi ''Press''. Veruje se da je ovaj Nišlija u kratkom roku popio više od litra žestokog pića.\nNeverovatno da je pešak bio živ, s obzirom da je smrtonosna doza alkohola u krvi oko četiri promila\nDragan Pešić, zamenik načelnika Saobraćajne policije, kaže da je policija bila iznenađena rezultatima koji su stigli sa Instituta za sudsku medicinu na kome je obavljeno alkotestiranje učesnika ove saobraćajne nezgode.\n- Do nesreće je došlo pre nekoliko dana u Voždovoj ulici, kada je jedan vozač oborio pešaka koji je prelazio ulicu na obeleženom pešačkom prelazu. Kada nam je stigao izveštaj da je pešak u krvi imao čak 6,27 promila alkohola, svi smo se iznenadili. Mislim da je ovo do sada najveći stepen pijanstva koji je zabeležen u Nišu - objašnjava Pešić, i dodaje da je pijani pešak prošao samo sa lakšim povredama, a tokom krivičnog postupka biće utvrđeno da li je njegovo pijanstvo kumovalo ovoj saobraćajki.\nAUTO-MOTO VIDEO (18+): Kada ovo vidite, nikada više nećete voziti pijani\nESTRADA Džej: Nisam bio pijan, smeštaju mi!


Kina u borbi protiv zavisnosti od video igara | PC Press\n7. novembar 2019. 9. novembar 2019. Milan Živanović\nBriga o tome koliko vremena mladi ljudi provode ispred kompjutera prisutna je u skoro svim delovima sveta, a posebno u Kini gde su zvaničnici objavili i nove regulative koje bi trebalo da utiču na gejming navike mlađe populacije.\nKineska vlada planira da u kontrolisanju ljubitelja video igara ode još dalje, te da objavi jasne smernice za to koliko je deci i mladima dozvoljeno da ostanu ispred računara. Tako novi zakoni mlađima od 18 zabranjuju igranje video igara između 10 sati uveče i 8 ujutru, te im je tokom radnih dana dozvoljeno 90 minuta video igara, dok se vikendom taj period povećava na 180 minuta. Mlađi igrači su u obavezi da koriste prava imena, a ograničavaju im se i sredstva koja mogu da potroše na kupovinu proizvoda u okviru neke igre. Predstavnici vlasti tvrde da su ove mere neophodne kako bi se stalo na put zavisnosti od video igara, koja vodi do oštećenja vida, te loših rezultata u školi.\nNeki eksperti se sa ovim merama ne slažu, budući da još uvek nije utvrđeno šta je tačno zavisnost od video igara. Svetska zdravstvena organizacija smislila je 2018. godine „gejming poremećaj“ kao dijagnozu, ali je novi termin naišao na kritike, najviše zbog toga što nedostaju metode kojima b se ovo stanje utvrdilo. Jasno je da u video igrama može da se preteruje kao, uostalom, i u svim drugim aktivnostima, ali nije sigurno da je nova dijagnoza ono što bi problem moglo da reši, posebno zbog toga što su mladi gejmeri sposobni da nađu zaobilaznice oko neke zabrane, te, na primer, iskoriste VPN kako bi sakrili svoju pravu lokaciju.\nTagovi: gejming, Kina, video igre, VPN\n← BIZIT 2019: Bezbednost, komunikacije, marketing, 5G panel…\nWhatsApp i male kompanije: Pretraživanje proizvoda direktno u aplikaciji →


SDA Sarajevo: NiP pokušava skrenuti pažnju sa činjenice da pravosuđe štiti čelnike te stranke - Narod.ba\nSDA Sarajevo: NiP pokušava skrenuti pažnju sa činjenice da pravosuđe štiti čelnike te stranke\nBORBA ZA PRAVOSUĐE 9. Septembra 2021.\nSkupština Kantona Sarajevo nema ovlasti i ne može naređivati Visokom sudskom i tužilačkom vijeću (VSTV) BiH da smjenjuje ili imenuje nosioce pravosudnih funkcija, saopćio je Kantonalni odbor SDA Sarajevo. – Zbog te činjenice zastupnici SDA nisu željeli učestvovati u predstavi za javnost u režiji zastupnika NiP-a i podržati inicijativu kojom Skupština Kantona Sarajevo zahtijeva […]\nSkupština Kantona Sarajevo nema ovlasti i ne može naređivati Visokom sudskom i tužilačkom vijeću (VSTV) BiH da smjenjuje ili imenuje nosioce pravosudnih funkcija, saopćio je Kantonalni odbor SDA Sarajevo.\n– Zbog te činjenice zastupnici SDA nisu željeli učestvovati u predstavi za javnost u režiji zastupnika NiP-a i podržati inicijativu kojom Skupština Kantona Sarajevo zahtijeva od VSTV-a smjenu glavne kantonalne tužiteljice. Nikakve populističke inicijative ne mogu i neće uvjeriti javnost u lažnu želju NiP-a da popravljaju stanje u bosanskohercegovačkom pravosuđu, pa tako i Tužilaštvu Kantona Sarajevo – istakli su u saopćenju.\nKako dodaju, da su u NiP-u zaista nezadovoljni stanjem u pravosuđu, ne bi na poziciju ministra unutrašnjih poslova KS u dva navrata imenovali Admira Katicu, dugogodišnjeg prvog saradnika i desnu ruku bivšeg predsjednika VSTV-a Milana Tegeltije.\n– Nisu kadrovi SDA, već upravo Tegeltija u saradnji sa NiP-ovim ministrom Katicom, imenovali glavnu državnu tužiteljicu Gordanu Tadić, ili bilo kojeg drugog pravosudnog zvaničnika odgovornog za stanje u pravosuđu, kao što nisu kadrovi SDA utjecali ni na izbor glavne kantonalne tužiteljice. Nisu kadrovi SDA, već Tegeltija u saradnji sa NiP-ovim ministrom Katicom, imenovali tužioca koji je oslobodio odgovornosti Elmedina Konakovića za krađu pečata jer “nije bio svjestan protivpravnosti djela”. Nisu kadrovi SDA, već Tegeltija u saradnji sa NiP-ovim ministrom Katicom, imenovali tužioce koji u ladicama drže predmete protiv Konakovića i ostalih kadrova NiP-a – navode u saopćenju i dodaju:\n– Više je nego jasno da su NiP-ove besmislene populističke inicijative, optužbe na račun SDA i lažna briga za stanje u pravosuđu zapravo pokušaj skretanja pažnje sa činjenice da upravo zvaničnici te stranke uživaju pravosudnu protekciju.


Maskirani napadači ubili su najmanje 12 ljudi u napadu na redakciju francuskog satiričnog lista „Šarli Ebdo“ u Parizu, a zatim uspeli da pobegnu policiji.\nKako pišu francuski mediji, napadači su tokom napada vikali „Alah je veliki“ i „Osvetili smo proroka“.\nAnalitičari kažu da se ti ljudi „nisu juče susreli sa oružjem„ i da su po ulasku u zgradu po imenu tražili ljude.\nRupe od metaka se vide na policijskim kolima, kao i na nekim od izloga obližnjih radnji. Snimke sa okolnih zgrada pogledajte u posebnoj vesti.\nTvit s karikaturom vođe ID 45 minuta pre napada\nOland se obratio novinarima rekavši da je u pitanju „neviđeni, varvarski, teroristički čin„ i sazvao hitan sastanak u svom kabinetu u Jelisejskoj palati.\nList „Šarli Ebdo“ često je bio u središtu svetske pažnje zbog odluka uredništva da se bez mnogo zadrške ophode prema gorućim političkim temama, a više puta je imao policijsko obezbeđenje nakon pretnji koje su stizale u redakciju zbog kontroverznih tekstova i karikatura.\nNedavno je list u štampanom izdanju objavio karikaturu lidera Islamske države Abu Bakra el Bagdadija, a ona je osvanula na njihovom nalogu na Tviteru samo 45 minuta pre napada uz poruku: „Uzgred, sve najbolje“.\nOland: Napadnuti jer smo slobodni\nOsude napada iz celog sveta\nAnaliza: Napadači su znali šta rade\nFrancuska Karikatura Napad na Šarli ebdo Šarli ebdo\n← Uvažena žalba Klixa zbog pretresa redakcije\nN1 Pressing: Zašto se Utisak nedelje više ne emituje →


Foto: Rvački savez Srbije / Promo\nMeč je završen rezultatom 1:1, ali je Maksimoviću pripalo zlato, jer je poslednji napravio poen tokom borbe. On je turnir završio sa svih pet pobeda, čime je potvrdio sjajnu formu i najavio napad na zlatnu medalju na Evropskom prvenstvu u ruskom Kaspijsku.\nŠto se tiče ostalih sportista, uspeh je napravio i Boban Živanović, koji je završio na deobi trećeg mesta.\nSrbija je na turniru u Zagrebu nastupala sa 15 boraca i po učinku je zauzela 6. mesto u konkurenciji 16. reprezentacija. Turnir u Zagrebu bio je prvi veliki test za srpske rvače posle priprema u bugarskom Belmekenu. Zbog povreda u hrvatsku prestonicu nisu putovali Davor Štefanek, braća Viktor i Mate Nemeš, kao i Kristijan Fris.


Iz IDS-a ironično poručuju da bi sada trebalo javiti Nemcima da je pozdrav "Hajl Hitler" sasvim OK, prenosi Hina.\n"U zemlji koja za nekoliko nedelja preuzima predsedavanje EU, sud je odlučio da nema ništa spornog u veličanju fašizma. Fantastičan uvod u hrvatsko predsedanje", navode u IDS-u.\nIako Visoki prekršajni sud još nije zvanično objavio svoju odluku u tom predmetu, članovi IDS-a pozvali su se na medije, koji su objavili da je sud odlučio da sporni uzvik nije nezakonit, i poručili kako "s gnušanjem" gledaju na odluku suda koji odobrava isticanje ustaškog pozdrava.\nU IDS-u, najjačoj stranci u istarskoj županiji, ističu da sav civilizovani svet jednoglasno osuđuje revitalizaciju zločinačkih režima poput fašizma i nacizma, i da na bilo kakav oblik promovisanja tih režima gleda kao na anticivilizacijski čin, "osim Hrvatske".\nIDS navodi i da bezrezervno osuđuju takvu odluku, "u nadi da će se pojedinci prizvati pameti pre nego odluka postane pravosnažna" i poručuje da Hrvatskoj ne treba takva sramota.\nJutarnji list je ranije objavio da je tročlano veće Visokog prekršajnog suda presudilo da Marko Perković Tomson uzvikivanjem "Za dom spremni" na početku pesme "Bojna Čavoglave" nije prekršio zakon.\nPredsednik Odbora za dijasporu i Srbe u regionu Miodrag Linta ocenio je da je presuda Visokog prekršajnog suda u Zagrebu skandalozna, ali očekivana.


U Bijeljini otvoren HISPA centar za prevenciju infarkta i šloga - Glas Srpske\nGS 18.01.2021 14:27\nBIJELjINA - U bijeljinskoj Bolnici “Sveti vračevi” danas je otvoren Centar za hipertenziju, prevenciju infarkta i šloga (HISPA), koji obezbjeđuje personalizovan i multidisciplinaran pristup pacijentu i sve oblike prevencije za očuvanje zdravlja.\nPredsjednik Svjetskog udruženja za vaskularno zdravlje Nebojša Tasić, koji je i predsjednik Udruženja HISPA centara, rekao je novinarima da je prevencija, uz invazivnu dijagnostiku i terapiju, vjerovatno osnov liječenja kardiovaskularnih bolesti, što se posebno pokazalo tokom pandemije, jer kovid najviše napada srce i krvne sudove.\nOn je istakao da HISPA centar nije samo centar za liječenje kardiovaskularnih oboljenja, nego sigurna kuća za očuvanje zdravlja. Tasić je kao faktore rizika obolijevanja od kardiovaskularnih, ali i razvoj drugih oboljenja, naveo pušenje, stres, gojaznost, nedovoljnu fizičku aktivnost, poremećaj metabolizma lipida i povišen krvni pritisak.\nTasić je dodao da je starosna granica kod infarkta i šloga između 40 i 45 godina, ali da među oboljelima već ima i onih između 30 i 35 godina.\nDirektor Bolnice “Sveti vračevi” u Bijeljini Zlatko Maksimović rekao je na otvaranju HISPA centra da nije slučajno što se u ovoj zdravstvenoj ustanovi dosta ulaže u kardiologiju, s obzirom na to da su kardiovaskularna oboljenja najzastupljenija od svih i vodeći uzrok smrtnosti.\n“Kardiolozi su u bijeljinskoj bolnici jedinstveni u želji da podignemo nivo kvaliteta kardiologije, što smo već uradili kada smo otvorili angio-salu da radi 24 časa dnevno, a nastavljamo sa otvaranjem HISPO centra, koji pojačava kvalitet kardiologije u našoj bolnici”, istakao je Maksimović.\nOd početka svakodnevnog rada angio-sale 29. decembra do sada je u Bolnici “Sveti vračevi” zbrinuto 10 pacijenata sa infarktom, a najmlađi od njih imao je 39 godina.


Gotovo je - Valverde je bivši, tri imena u igri za novog trenera Barse! - Admiral Bet SPORT\nGotovo je – Valverde je bivši, tri imena u igri za novog trenera Barse!\nMilovan Longinov Posted on 13. januara 2020. 17:52 13. januara 2020. 17:53\nErnesto Valverde više nije trener Barselone!\nNakon brojnih sastanaka tokom današnjeg dana, uprava katalonskog kluba odlučila je da otpusti Ernesta Valverdea zbog loših rezultata i igre od početka sezone.\nNedostaje još samo zvanično saopštenje kluba, ali svi pouzdani izvori preneli su istu informaciju – Valverde je obavešten o otkazu i u utorak će doći da se pozdravi sa saigračima.\nTakođe, brojni izvori prenose da će tokom večeri biti održan još jedan sastanak na kom će uprava kluba morati da donese odluku o novom treneru, a trenutno su u igri tri imena – Maurisio Poketino, Kike Setijen i trenutni trener Barselone B Garsija Pimienta.\nPoketino je nekoliko puta tokom karijere govorio da nikada neće trenirati Barselonu, pošto je bio i igrač i trener Espanjola, ali je trenutno bez posla i nije sigurno da bi mogao da odbije da trenira Lea Mesija.\nKike Setijen je bez kluba od kako je letos napustio Betis, a Barsini igrači veruju da bi njegov stil igre mogao da pomogne ekipi do kraja sezone.\nNajviše glasova među navijačima ima ipak Garsija Pimienta, polaznik "La Masije", koji je u Barsinoj akademiji već 15 godina! On je već u svojoj 30. počeo da se bavi trenerskim poslom u mlađim kategorijama Barselone, a od leta 2018. vodi B tim.\nKažu da ima DNK Barselone i da najbolje poznaje klub, ali da bi on dobio ugovor samo do kraja sezone…\nOčekujemo do kraja večeri zvaničnu potvrdu o Valverdeovom otkazu, a potom i o novom treneru Barselone…\nTagovi : barselona, ernesto valverde\nNina jedina među prvih sto teniserki sveta


100 novih parking mesta u centru grada - Užicka Republika Press\n100 novih parking mesta u centru grada\nParkiranje u Užicu predstavlja decenijski problem čije rešavanje je u vrhu prioriteta gradske vlasti. Prema rečima člana Gradskog veća zaduženog za saobraćaj Slobodana Šiljkovića, Grad je uz pomoć kancelarije UNOPS-a uradio Strateški plan razvoja parking prostora u Užicu za naredne četiri godine. U tom smislu, nakon preseljenja robne pijace “Međaj” u zgradu na prostoru pijace “Lipa”, odlučeno je da se na ovoj lokaciji prostor preuredi u parking.\n“Prostor nekadašnje robne pijace “Međaj” nakon adaptacije imaće od 80 do 100 parking mesta, što za naš grad predstavlja veliku stvar, znajući da trenutno imamo svega oko 1050 zoniranih parking mesta. U planu je da to bude druga, odnosno plava zona”, rekao je Šiljković i naveo i da uskoro kreću radovi na sređivanju postojećeg parkinga na prostoru srušene pošte.\n“Taj prostor nije vlasništvo Grada već Direkcije za imovinu. Dobili smo saglasnost da ga uredimo na zadovoljstvo svih korisnika parking usluga.”\nKako navodi Šiljković u planu je i izgradnja parking garaže: “Uradili smo predlog projekta javnog privatnog partnerstva, koji su odbornici usvojili na Skupštini, trenutno se radi konkursna dokumentacija i javni poziv. Nakon toga potencijalni investitori će imati mogućnost da na lokaciji “Međaj” izgrade parking zgradu koja će imati oko 300 parking mesta.”\nSrđan Nedeljković član Gradskog veća zadužen za javna preduzeća rekao je da je u toku tender za izvođača radova koji će urediti prostor namenjen za parking na lokaciji nekadašnje robne pijace “Međaj”.\nNedeljković navodi da će biti kompletno urađena kišna kanalizacija, prilazne rampe, iscrtavanje i farbanje parking mesta, kao i da će biti sanirana ograda.\nGrad Užice će, prema rečima Nedeljkovića, u sređivanje ova dva parking prostora, uložiti oko 7 miliona dinara iz svog budžeta.\nApel povodom Vaskršnjih praznika i trajanja zabrane kretanja


Niška televizija » Pojedini fakulteti ostali nepopunjeni (VIDEO)\nObjavljeno 04.10.2013. 13:57\nUkupno 4.253 studenta upisala su se na 13 fakulteta niškog Univerziteta – ovo je bilans završenih upisnih rokova. Medicinski, Elektronski, Filozofski i Fakultet zaštite na radu potpuno su popunjeni, dok na ostalim ima slobodnih mesta i na budžetu i na samofinasiranju. U rektoratu Univerziteta kažu i da oko 6.000 studenata još studira po starom programu, a rok da završe je kraj 2014. godine.\nOve godine Univerzitet u Nišu beleži više od 3.000 novih studenata na budžetu i 1.267 na samofinansiranju. Nakon 2 upisna kruga nepopunjeno je ostalo 126 mesta na Građevinsko-arhitektonskom, 101 na Pravnom, na Učiteljskom u Vranju 66 mesta, a najviše na Ekonomskom – 273.\nRok polako curi i takozvanim “večitim studentima”, kojih u Nišu ima oko 6.000. Svi koji su studije upisali najkasnije 2005. godine, trebalo bi da diplomiraju do 30. septembra 2014. Shodno dužini studiranja, nešto duži rok imaće samo stari studenti medicine, kojima u septembru 2015. godine ističe vreme za sticanje diplome.\nA uprkos višednevnoj molbi studenata da se na budžet prelazi sa 48 bodova u 6 ispitnih rokova, poslanici Narodne skupštine ipak nisu usvojili predlog za hitno razmatranje Zakona o visokom obrazovanju, što znači da, zasad, granica za budžet ostaje 50 bodova, kao i da se ukida jedan ispitni rok, odnosno da će ih ove godine biti pet.


Odbor za ustavna pitanja i zakonodavstvo je, na kraćoj sednici održanoj 6. juna, razmotrio amandman koji je podneo Odbor za privredu, regionalni razvoj, trgovinu, turizam i energetiku na Predlog zakona o izmenama i dopunama Zakona o privrednim društvima.\nOdbor za ustavna pitanja i zakonodavstvo je, na sednici održanoj 6. juna, razmotrio amandmane na predloge zakona koji se razmatraju na Šestom vanrednom zasedanju Narodne skupštine u Jedanaestom sazivu.\nNa sednici održanoj 14. maja 2018. godine, članovi Odbora za ustavna pitanja i zakonodavstvo razmatrali su predloge zakona koji su predloženi za dnevni red Pete sednice Prvog redovnog zasedanja Narodne skupštine u 2018. godini.\nNa sednici održanoj 3. maja, članovi Odbora razmatrali su, u pojedinostima, Predlog zakona o vojnom obrazovanju, Predlog zakona o izmenama i dopunama Zakona o odbrani, Predlog zakona o izmenama i dopunama Zakona o Vojsci Srbije, Predlog zakona o proizvodnji i prometu naoružanja i vojne opreme, Predlog zakona o izmenama i dopunama Zakona o upotrebi Vojske Srbije i drugih snaga odbrane u multinacionalnim operacijama van granica Republike Srbije, Predlog zakona o izmenama i dopunama Zakona o vojnoj, radnoj i materijalnoj obavezi i Predlog zakona o izmenama i dopunama Zakona o Bezbedonosno-informativnoj agenciji.\nNa sednici održanoj 19. aprila, članovi Odbora za ustavna pitanja i zakonodavstvo razmotrili su predloge odluka i više predloga zakona koji su na dnevnom redu Četvrte sednice Prvog redovnog zasedanja Narodne skupštine Republike Srbije u 2018. godini.\nNa sednici održanoj 3. aprila 2018. godine, članovi Odbora razmotrili su amandman koji je podneo Odbor za prostorno planiranje, saobraćaj, infrastrukturu i telekomunikacije na član 5. Predloga zakona o nacionalnoj infrastrukturi geoprostornih podataka, i to u stavu 1. i stavu 4. i ocenili da je predloženi amandman u skladu sa ustavom i pravnim sistemom Republike Srbije.


Veću opreznost za volanom je potrebno imati u ranim jutarnjim časovima kada je na određenim deonicama, uglavnom u planinskim predelima, pored reka i u kotlinama smanjena vidiljivost zbog magle, kao i na delovima puteva na kojima je izmenjeno odvijanje saobraćaja zbog aktuelnih radova.\nPrema informacijma Uprave granične policije u 5.15 sati, nema dužih zadržavanja na putničkim terminalima na graničnim prelazima.\nTeretna vozila, međutim, na izlazu iz zemlje na prelazu Batrovci čekaju deset sati, a na Horgošu i Bačkoj Palanci sat vremena.\nIz AMSS podsećaju da često dolazi do formiranja dužih kolona vozila na ulazu i na izlazu iz Mađarske i Hrvatske i da tada zadržavanja mogu biti višesatna i duža u odnosu na zadržavanje koje vozače očekuje na srpskim graničnim prelazima.\nPrema poslednjim informacijama JP "Putevi Srbije", nema zadržavanja na naplatnim stanicama.


Vojadžer 1 šalje čudne podatke | Nauka | Istraživanje Svemira\nVojadžer 1 zbunjuje naučnike: Posle 45 godina sonda izvan Sunčevog sistema šalje neobične podatke 0 Podeli PODELI TWEET POŠALJI E-MAIL\nVojadžer 1 zbunjuje naučnike: Posle 45 godina sonda izvan Sunčevog sistema šalje neobične podatke\nProšlo je skoro pola veka od lansiranja "Vojadžer 1" u svemir, sve vreme on je uredno slao podatke na Zemlju i obaveštavo naučnike o međuzvevdanom okruženju. Međutim, u poslednje vreme naučnici dobijaju zbunjujuće podatke.\nIz Nase je saopšteno da sonda "Vojadžer 1" još uvek ispravno radi, ali da prispeli podaci iz sistema za određivanje položaja ne odgovaraju smeru i orijentaciji letelice, što navodi na zaključak kako izgleda da nije u stanju da odredi svoju lokaciju u svemiru, piše RTS.\nKako prenosi Bisnis insajder, "Vojadžer 1" uredno šalje podatke o svom okolnom međuzvezdanom okruženju, a antena letelice je usmerena u pravcu Zemlje.\n"Ovakva misterija nije nešto neobično u ovoj fazi misije "Vojadžer". Obe letelice, "Vojadžer 1" i "Vojadžer 2", stare su skoro 45 godina, što je daleko iznad predviđenog roka trajanja", napominje Suzan Dod, rukovodilac projekta Vojadžer u Nasinom Institutu.\nU saopštenju se navodi i da se "Vojadžer 2" ponaša normalno, odnosno da šalje očekivane podatke.\nSonda "Vojadžer 1" je napustila Sunčev sistem i ušla u međuzvezdani prostor 2012. godine i od Zemlje je sada udaljena oko 23 milijarde kilometara. Na taj način je postala letelica koja je otišla u najudaljenije delove svemira do sada.\nAntena u uspravno položaju\nIz Nase navode da inženjeri pretpostavljaju kako navigacioni sistem "Vojadžera 1" šalje nasumično generisane podatke koji ne "pokazuju ono što se u stvari događa sa letelicom". Međutim, zanimljivo je da je antena i dalje u ispravnom položaju, odnosno da prima i izvršava naredbe koje dobija sa Zemlje i šalje ih nazad.\nNaučnici su takođe ukazali da problem sa navigacionim sistemom nije pokrenuo opciju "siguran način rada", tokom koga sonda obavlja samo ključne operacije.\n"Sve dok ne shvatimo šta se tačno događa, ne možemo da predvidimo da li će ovaj problem uticati na to koliko dugo će letelica prikupljati i prenositi naučne podatke", navode u Nasi.\nSuzan Dod i njen tim se nadaju da će uskoro uspeti da otkriju zašto je sonda započela da šalje ovako čudne podatke i priznaje da je ovo veliki izazov za njih.\nS obzirom na udaljenost "Vojadžera 1", svetlosti je potrebno 20 sati i 33 minuta kako bi stigla do njegove međuzvezdane lokacije, tako da uzvratnoj poruci sa sonde treba dva dana da stigne do Nasine laboratorije.\nVojadžer Sunčev sistem Zemlja Istraživanje svemira


Dokumenti i bilteni\nKOMUNALNE USLUGE AD\nSakupljanje, odvoz i deponovanje gradskog otpada, održavanje javne higijene grada, održavanje gradskog zelenila i pogrebne usluge.\nI ove godine kao i prethodnih u prostorijama uprave preduzeća održan je prijem i prigodno druženje radnica preduzeća povodom 8.marta – međunarodnog dana žena.\nDirektor preduzeća gdin Dujo Milanko je uz pozdrav kolegicama i prigodne darove naglasio da će preduzeće nastojati i u narednom periodu da stvara ambijent za što bolje uslove rada, te da ovom prilikom ispred kolektiva odaje priznanje zaposlenim radnicama, uz želje da se u narednom periodu nastavi ova lijepa tradicija druženja radnika unutar kolektiva.\nPredsjednik Sindikata Dragan Petrović je ispred sindikata čestitao kolegicama Dan žena, te naveo da će sindikat i dalje inicirati i podržavati ovakve akcije te u saradnji sa upravom preduzeća nastojati da se kreiraju što bolji uslovi rada.\nProgramski ciljevi i zadaci Sindikata u Komunalnim uslugama temelje se na ostvarivanju zaštite interesa članstva i s tim ciljem, Sindikat će se prvenstveno zalagati za: izgradnju pravne i socijalne zaštite sa jednakim šansama i pravima za sve, obezbjeđivanje odgovarajućih uslova rada i uvođenje savremenih sredstava i tehnologija s ciljem uspješnijeg obavljanja poslova zaposlenih, postizanje najpovoljnijih i redovnih plata i drugih naknada u skladu sa zakonom. Obezbjeđenje besplatne pravne zaštite za članove Sindikata, uključujući i zastupanje u disciplinskim i sudskim postupcima za utvrđivanje odgovornosti iz radnog odnosa, odnosno zaštite prava iz radnog odnosa pred nadležnim sudovima uskladu sa mogućnostima;\nPored opštih aktivnosti Sindikat se zalaže da svake godine se potvrdi kroz različite akcije pomoći kad su u pitanju naši radnici, a one su sledeće: podjela zimnice, podjela dječijih paketića za Novu Godinu, jednokratne novčane pomoći, organizovanje različitih susreta i druženja radnika, pomoć bolesnim i unesrećenim radnicima i mogućnost kupovine na rate preko sindikata.\nRJ Odvoz otpada i gradska čistoća\nRasadnik i zelenilo\nEkonomsko finansijski sektor


Vesti online / Sport / Fudbal / Ni PAOK ne voli sudiju Mažića\nNi PAOK ne voli sudiju Mažića\nSrpski sudija Milorad Mažić, koji je protekle nedelje bio u centru pažnje zbog dosuđenog jednaesterca za Partizan u Jagodini, opet je dopeo u žižu javnosti odlukom da ponovi već realizovan penal za domaći PAOK, koji je u Solunu odigrao bez golova protiv Totenhema u Ligi Evrope.\n'Glavni' sudija - Milorad Mažić\nIako je Mažić dosudio penal za PAOK, a Lino nedugo zatim postigao gol, srpski sudija je odlučio da se udarac mora ponoviti, jer je nekoliko fudbalera Totenhema ušlo u kazneni prostor, pre nego što je Lino došao do lopte.\nBrazilac je u ponovljenom pokušaju promašio čitav gol, što je bio detalj koji je direktno uticao na rezultat, pošto je meč 1. kola Lige Evrope završen bez golova.\nMenadžer Totenhema Hari Rednap izveo je na teren drugi tim, što zbog povreda, što zbog predstojećeg derbija sa Liverpulom, a domaćin je imao još jednu veliku priliku da pobedi i to preko Ivića koji je u nadoknadi vremena pogodio prečku, ali je rezultat ostao ne promenjen.\n"Veoma sam zadovoljan našom partijom, naročito u prvom poluvremenu kada smo držali loptu u našem posedu. Igrali smo u neprijateljskoj atmosferi, bilo je fantastično, toga nema na puno stadiona u svetu. Navijači zaista pokreću svoju ekipu i mojim momcima je bilo jako teško da se suoče sa tim, ali uprkos neiskustvu, bili su sjajni", rekao je menadžer "pevaca" Hari Rednap posle meča.\nFUDBAL LE: Dinamo odličan u Rumuniji\nFUDBAL Napolitanci o Mažiću: On je sudija kome su se svi smejali na Mundijalu\nFUDBAL Liga Evrope (J, K i L): Vukić brži od pištaljke!


Osnovano je Udruženje književnika Srbije - Fondacija Srpski legat\n26 maj 2018 MK\nNa današnji dan 1905. godine osnovano je Udruženje književnika Srbije.\nPrvobitni naziv bio je Srpsko književno društvo, a odluka o osnivanju doneta je u prisustvu 21 pisca, u prostorijama Srpske književne zadruge.\nPrvi predsednik bio je Simo Matavulj, sekretar Jovan Skerlić, a među prvim članovima bili su Aleksa Šantić i Jovan Dučić.\nPosle kraćeg zastoja u radu, obnovljeno je 1911. godine pod nazivom Društvo srpskih književnika, a predsednik je postao Borisav Stanković. Naziv ponovo menja posle Prvog svetskog rata u Udruženje srpskih književnika, na čelu sa Branislavom Nušićem.\nPosle Drugog svetskog rata preimenovano je u Udruženje književnika Narodne Republike Srbije, a predsednik tog udruženja bila je Isidora Sekulić.\nUdruženje danas ima preko 1.500 članova, a tokom svog postojanja vodili su ga neki od najistaknutijih srpskih pisaca kao što su Ivo Andrić, Veljko Petrović, Dušan Matić i drugi.


U beogradskoj areni privremena bolnica sa 1.500 kreveta\nPripadnici Vojske Srbije postavljaju krevete za privremenu bolnicu u beogradskoj "Štark areni"\nU beogradskoj "Štark areni" počela je priprema kako bi taj prostor bio adaptiran u još jednu privremenu bolnicu na teritoriji glavog grada.\nMinistar odbrane Srbije Aleksandar Vulin izjavio je prilikom obilaska pripadnika Vojske koji postavljaju krevete da je tu planirano oko 1.500 kreveta: na prvom novou 350, po ložama i galerijama još više od 800, a ukoliko bude potrebno, postoji još jedna manja sala gde će biti kreveti.\n"U Areni će biti obezbeđena medicinska briga 24 časa dnevno, a ovde je čak lakše nego u drugim halama, jer već postoji veliki broj tuševa i toaleta", rekao je Vulin, a saopštilo Ministarstvo odbrane.\nPredsednik Skupštine grada Beograda Nikola Nikodijević izjavio je prethodno da se nada da je "ovo samo preventivne radi i da neće biti potrebe da se smeštaju pacijenti i u Areni", ali da to sve zavisi od discipline građana i situacije koja se bude odvijala sa virusom.\nNikodijević je za televiziju Studio B, kako prenosi gradski portal Beoinfo, rekao da je završena priprema hale „Aleksandar Nikolić“ (Pionir) koja ima 153 kreveta, kao i Hale „Ranko Žeravica“ na Novom Beogradu (Hala sportova) sa 108 kreveta.\nVojska Srbije uredila je ranije privremenu bolnicu za ljude sa lakšom kliničkom slikom na Beogradskom sajmu gde je obezbeđeno 3.000 kreveta i tamo je od 29. marta počeo smeštaj pacijenata.


Mladi Slovenci za izlazak iz EU - 04.07.2016, Sputnik Srbija\nKada bi danas imali referendum o ostanku ili izlasku iz Evropske unije, Slovenci bi se odlučili za ostanak, pokazala je anketa ljubljanskog lista „Delo“. 04.07.2016, Sputnik Srbija\nevropa, vesti, svet, velika britanija, slovenija\n© AFP 2021 / JURE MAKOVEC Granični prelaz Slovenije sa Hravatskom\nKada bi danas imali referendum o ostanku ili izlasku iz Evropske unije, Slovenci bi se odlučili za ostanak, pokazala je anketa ljubljanskog lista „Delo“.\nProtiv „sloksita“ bi glasalo 60 odsto birača države od dva miliona stanovnika koja je u EU ušla 2004. i znatno profitirala od zajedničkih evropskih fondova, 25 odsto bi podržalo izlazak i prestanak članstva, dok je 15 odsto neopredeljenih, pokazalo je ispitivanje na karakterističnom nacionalnom uzorku, sprovedeno na 400 ispitanika.\nUlazak Slovenije u Evropsku uniju je na referendumu 23. marta 2003. podržalo 89,64 posto birača koji su izašli na birališta zbog dominantne ocene da je to ključni cilj države nastale 12 godina ranije.\nDa je EU imala dobar uticaj na razvoj Slovenije ocenilo je 44 posto ispitanika najnovije ankete „Dela“, dok ih samo četvrtina smatra kako je taj uticaj bio negativan.\nKao zanimljivo se izdvaja da su u Sloveniji izlasku iz EU naklonjeniji mlađi stanovnici pa bi takvo rešenje na pretpostavljenom referendumu podržao svaki drugi birač u starosnoj kategoriji od 18 do 24.\nTo se tumači natprosečnom nezaposlenošću među mladima i njihovim nezadovoljstvom aktualnom politikom, ali i Unijom za koju smatraju da je posredni krivac za „deindustrijalizaciju“ Evrope i gubitak radnih mesta.


Američki košarkaš nije odabrao neku od poruka podrške koje je NBA predložila igračima u znak borbe protiv rasizma u Americi, odnosno kao podrška pokretu "Životi crnaca su važni" (Black Lives Matter), već je imao specifičnu nameru.\nBilo je igrača koji nisu prihvatili ovu akciju NBA, primera radi Lebron Džejms, Džejms Harden i Nikola Jokić, a među njima je i Batler. Za takve je igrače predviđeno da im ne piše ništa iznad broja na dresu, već ispod, ali je bek Majamija odabrao dres bez ikakvog natpisa.\nPraznina je bila i iznad i ispod broja, zbog čega je vraćen do klupe pred samo podbacivanje kada je morao da obuče dres sa svojim prezimenom ispod broja.\nOvakav potez je i najavio Batler koji je rekao da tako želi da pošalje poruku o jednakosti, jer smatra da ispisivanje bilo čega znači izdvajanje.


Naslovnica Bosna i Hercegovina Policajci poručili građanima Tuzle: Uz nas možete biti sigurni\nDefileom pripadnika Jedinice policije za specijalnu podršku ulicama Tuzle te polaganjem vijenaca i cvijeća ispred zgrade Ministarstva unutrašnjih poslova Tuzlanskog kantona (MUPTK) danas je obilježen Dan policije ovog kantona. Policajci su poručili građanima da se uz njih mogu osjećati sigurno.\nTuzlanski policajci svakodnevno se suočavaju s brojnim sigurnosnim izazovima, a direktor Uprave policije MUP-a TK Dževad Korman kaže da se svim problemima pristupa u maksimalnom kapacitetu, posebno u oblasti organizovanog kriminala.\n“Današnji defile policajaca kroz grad na neki način predstavlja pokušaj da se prije svega mi približimo građanima te im pokažemo snagu i ono čime raspolažemo, kao i da im pokažemo spremnost da u svakom trenutku stanemo u njihovu i zaštitu njihove imovine”, rekao je Korman.\nMigrantska kriza je globalni problem koji se odražava i na Bosnu i Hercegovinu, a u posljednje vrijeme posebno na Tuzlanski kanton. Migranti svakodnevno prolaze ulicama Tuzle, a neki od njih nerijetko u ovom gradu ostaju duži vremenski period.\n“Migrantska kriza još uvijek nije problem broj jedan koji nas pogađa, a prema nekim procjenama i saznanjima ona bi se mogla pojačati do kraja godine”, naglasio je Korman.\nPovjerenje građana u policiju u ovom trenutku je najvažnije, a direktor Uprave policije MUP-a TK kaže da je bez uzajamnog djelovanja policijskim službenicima mnogo teže raditi.\n“Percepcija javnosti na neki način nije nam baš naklonjena iz brojnih razloga, a sa svoje strane, prije svega kroz rad i izvršavanje poslova i zadataka, pokušavamo pokazati zajednici da smo mi tu radi njih”, dodao je Korman.\nGovoreći o generalnoj ocjeni sigurnosti, Korman je istakao da je stanje trenutno na zadovoljavajućem nivou te da građani ne trebaju brinuti.\nS druge strane, u proteklom periodu mnogo se radilo na materijalno-tehničkom opremanju MUP-a TK, kao i poboljšanju pružanja usluga koje su podignute na viši nivo.\n“Veoma je važno da smo nabavili 150 dugih cijevi za Specijalnu policiju i Jedinicu za javni red i mir, izdvojili smo dodatnih 400.000 KM za nabavku novih vozila, a izvršili smo i rekonstrukciju i utopljavanje policijskih uprava u Banovićima, Gradačcu i Gračanici”, rekao je ministar unutrašnjih poslova TK Husein Topčagić.\nTuzlanska policija je obogaćena i savremenim radarima, a u narednom periodu moguća je nabavka i novih modernih uređaja koji će pospješiti stanje u saobraćaju na cestama Tuzlanskog kantona.\nDanas je istaknuto da od početka 2019. godine istražni organi postižu veoma dobre rezultate u borbi protiv zloupotrebe opojnih droga, kao i u ostalim vidovima organizovanog kriminala. Korman je istakao da bi se još konkretnije aktivnosti mogle vidjeti u narednom periodu.\nU ovom kantonu u godini iza nas implementiran je i šesti član Zakona o unutrašnjim poslovima te je Uprava policije dobila zasebnu jedinicu, a radilo se o rješavanju statusnih pitanja uposlenika MUP-a TK koji su danas u nešto boljem položaju nego ranije.


Tata odlazi, dolazi učitelj da postavi deci zadatke | Vestinet.rs\nPOČETNA TEMA DANA Tata odlazi, dolazi učitelj da postavi deci zadatke\tTata odlazi, dolazi učitelj da postavi deci zadatke 5. jul 2012. 21:33 · Nema komentara Zamenik pomoćnika američke državne sekretarke Filip Riker odlazi iz Beograda nakon trodnevnog boravka i susreta sa svim najvažnijim srpskim političarima.\nUtisci američkog diplomate nakon tih susreta nisu mnogo poznati, a kako su razgovori protekli javnosti je uglavnom predočeno putem šturih saopštenja. Ni njegovi beogradski sagovornici nisu iznosili više detalja. Za tri dana u Beograd stiže još jedan visoki zvaničnik Stejt dipartmenta, Filip Gordon, pomoćnik Hilari Klinton čija je prethodnica bio Filip Riker.\nFilip Riker je prema ranijim najavama u sredu trebalo se sastane i sa predsednikom DS-a Borism Tadićem, ali više informacija o tom susretu nije bilo. Zamenik pomoćnika američke državne sekretarke se u sredu video sa Borkom Stefanovićem, funkcionerom DS-a i šefom pregovaračkog tima Beograda a glavan tema razgovora bilo je Kosovo.\nStefanović i zvaničnik američkog Stejt departmenta složili su se da je neophodno nastaviti dijalog i primeniti do sada postignute sporazume. Visoki funkcioner Stejt dipartmenta razgovarao je u utorak, prvog dana posete, sa liderima SNS, SPS, URS i LDP-a. On se tog dana na kratko sreo i sa predsednikom Srbije Tomislavom Nikolićem. Tom prilikom je, prema rečima Nikolića, potvrđeno da će Srbija sarađivati sa SAD, a da je Stejt dipartment spreman da sarađuje sa svakom vladom koju proglasi Narodna Skupština Srbije.\nRiker se prethodno sa liderom SNS-a Aleksandrom Vučićem sastao na ručku koji je trajao više od sat vremena, rekao je funkcioner SNS Nebojša Stefanović.\nVučić i Riker dogovorili su se da o detaljima sastanka ne obaveštavaju javnost, rekao je Stefanović, odbivši da komentariše pisanje medija da je povod Rikereve posete lobiranje za veliku koaliciju SNS i DS.\nRiker se u utorak popodne sastao sa mandatarem vlade liderom SPS Ivicom Dačićem sa kojim je razgovarao oko sat i po, a u palatu Srbije stigao je tim povodom i Dačićev koalicioni partner, lider PUPS-a Jovan Krkobabić. Ni Dačić ni Riker posle sastanka nisu davali izjave za medije.\nAmerički analitičar Čarls Kapčan kaže da je cilj poseta Filipa Rikera i Filipa Gordona da se stavi do znanja šta su američke preference u politici nove vlade.\nRiker u Beogradu boravi kao prethodnica pomoćnika šefice američke diplomatije Filipa Gordona, čija se poseta očekuje 8. i 9. jula.\nTags:američki · dijalog · Filip Gordon · funkcioner · Hilari Klinton · informacija · Jovan Krkobabić · Kosovo · mandat · Nebojša Stefanović · partner · postignut · razgovora · Skupština · sporazum · spreman · Srbije · zvaničnik\tŽIVOTOvo su biljke za čišćenje organizma od otrova


IMPLEMENTACIJA LOKALNOG AKCIONOG PLANA POLITIKE ZA MLADE | Novi Sad\nPočetna stranica › IMPLEMENTACIJA LOKALNOG AKCIONOG PLANA POLITIKE ZA MLADE\nIMPLEMENTACIJA LOKALNOG AKCIONOG PLANA POLITIKE ZA MLADE\nČlan Gradskog veća za sport i omladinu, Aleksandar Kravić, prisustvovao je svečanom potpisivanju Ugovora o dodeli dotacija za realizaciju projekta koje organizuje Gradska uprava za sport i omladinu - Kancelarija za mlade, u okviru implementacije Lokalnog akcionog plana politike za mlade Grada Novog Sada.\n- Pristigli projekti su dokaz da su mladi sposobni i da puno toga mogu, potrebno je samo da više obrate pažnju na to da se pri predaji projektne dokumentacije ispune svi uslovi kako bi ona bila validna. Komisija je odabrala projekte kojima se ostvaruju ciljevi definisani Lokalnim akcionim planom politike za mlade Grada Novog Sada u 2011. godini, a već polovinom novembra biće otvoren konkurs za 2012. godinu i potrudićemo se da imamo na raspolaganju više sredstava nego ove godine i da svih jedanaest oblasti Lokalnog akcionog plana budu pokrivene. Ovaj konkurs je veoma značajan jer smo po prvi put dobili informacije o broju i vrsti projekata koje su novosadske organizacije predložile - izjavio je član Gradskog veća za sport i omladinu, Aleksandar Kravić.\nNa Javnom konkursu učestvovalo je šezdeset i sedam udruženja, odnosno organizacija, sa osamdeset i osam predloga projekata. Za pedeset i četiri najuspešnija predloga projekta, koji će svojom realizacijom doprineti implementaciji Lokalnog akcionog plana politike za mlade Grada Novog Sada za 2011. godinu iz budžeta Grada Novog Sada izdvojeno je 11.349.994,00 dinara.\nInformacije o rezultatima konkursa kao i ostali dokumenti značajni za ovaj Javni konkurs mogu se preuzeti sa sajta Gradske uprave za sport i omladinu - Kancelarija za mlade www.sio.novisad.rs


Osmaci ne moraju da znaju pravopis : Nadlanu.com\nObjavljeno 13. jun 2012. / 12:23:01\nTo uputstvo Ministarstva prosvete preneto je, prema Dimitrijevićevim rečima, tokom obuke za pregledače testova, koja je u Čačku održana krajem prošle nedelje. "Kao profesori srpskog jezika i književnosti, zaduženi za opismenjavanje učenika, oštro se protivimo neracionalnoj odluci kojom se poništava sav naš trud da motivišemo učenike da se pravilno pismeno i usmeno izražavaju", rekao je Dimitrijević.\nIako su testovi, osim za pripadnike nacionalnih manjina, štampani ćirilicom, učenicima će biti dozvoljeno da popunjavaju test latinicom, kaže Dimitrijević. Početni standard na osnovnom nivou je elementarna pismenost, odnosno zahtev da se poznaju oba pisma, ćirilica i latinica. Učenik koji nedovoljno poznaje ćirilicu da bi tim pismom mogao rešiti test, pokazuje da nije ispunio prvi i osnovni standard, rekao je on.


1999/10/17 15:26 PAKT STABILNOSTI:GOSPODIN MARSAL\nSUN, 17 OCT 1999 15:26:27 GMT\nPAKT STABILNOSTI:GOSPODIN MARSAL KASNI SA DOLASKOM U ALBANIJU\nAIM Tirana, 14.10. 1999\nPak stabilnosti nije vise tako privlacan za Albance kao prvim posleratnim danima na Kosovu. Jesen je u albanski glavni grad donela dve kongresne kampanje, od kojih ce u mnogome zavisiiti buducnost politicke igre u Albaniji. Socijalisticka partija na vlasti I Demokratska u opoziciji, gotovo paralelno su odrzali vanredne kongrese I to je bilo dovoljno da generisana politicka tenzija od dva dogadjaja pomeri u stranu pripreme za pripremu Balkanskog Marsala - redovnu temu poslednjih mesci za albansko javno mnjenje.\nU raspaljenoj politickoj atmosferi partijskih rivalstava, ostalo je malo mesta za jos uvek zive iluzije jednostavnih Albanaca oko projekata Pakta stabilnosti I milijardi koje ce ih pratiti. Prvi okrugli sto Pakta, tj. One za ekonomsku obnovu, koji se okupio u Bariju u Italiji 9. oktobra, izazvao je malo interesovanja kod naeletrisane publike usled unutrasnje politicke debate. Predstavljena sa delegacijom nizeg nivoa, Tirana je medjunarodnim partnerima I zemljama regiona iznela svoju poziciju u vezi sa ekonomskom obnovom Jugoistocne Evrope I finansiranjem nekoliko projekata o kojima se mesecima raspravlja u Albaniji, povodeci se "dobronamernom savetu" americkih zvanicnika, sa svojim susedima Makedonijom I Bugarskom. Ne zaboravaljajuci ipak I projekat izgradnje puta koji bi povezivao najvecu albansku luku na Jadranu - Drac sa Kosovom, inicijativa kojoj ce, iako je u principu naisla na veoma veliku medjunarodnu podrsku, biti tesko da obezbedi potrebne fondove od donatora I drzava koji se ne tako malo plase svealbanske zurbe za fizicko povezivanje do sada podeljenih delova nacije.\nEkonomski Samit Pakta za stabilnost I njegovi ciljevi, naisli su na nekako ravnodusan albanski ambijent, umoran od preduge propagande o razmerama I efektima medjunarodne inicijative za normalizaciju Balkana. Jedan opsti skepticizam poceo je da kruzi u drustvu koje je redovno sa dobrodoslicom docekivalo svaku inicijativu koja je dolazila sa bogatog I liberalnog Zapada. Snazno pozicionirana tokom konflikta na Kosovu na liniji politicke I vojne podrske antimilosevicevskom frontu, Albanija je bila prva medju drzavama regiona koja je dobila obecanje o pozamasnoj ekonomskoj I finansijskoj pomoci nakon zavrsetka konflikta. Zapadni lideri, ukljucujuci I americkog predsednika Klintona, uveravali su zvanicnike u Tirani da ce najsiromasnija zemlja u Evropi biti prvi medju klijentima koji ce profitirati projektom Pakta za stabilnost, koji je zadobijao oblik nemackim predsedavanjem u EU. Albanska vlada je tako dobila dovoljno uveravanja o investicijama I ekonomskoj pomoci, za razvoj teskih reformi koje se vrse vec deset godina.\nNA unutrasnjem planu, Oakt stabilnosti I uopste podrska koju je obezbedila tokom konflikta abanska vlada, stvorili su vladajucoj vecini klimu relativnog mira suocene sa agreivnom opozicijom bivseg predsednika Berishe. Ponovljeni susret predsednika Meidanija I premijera Majkoa sa glavnim liderima Zapada I njihova izrazena zahvalnost zbog uloge koju je odigrala Albanija tokom krize, ubrzo su stvorili utisak da su zrtve prihvatanja oko 500 hiljada Kosovara beskucnika, kao I zbog opasnosti direktnog konflikta sa Srbijom, dobiti u vreme mira zasluzenu nagradu od SAD I evropskih zemalja. Idealisticka kolektivna imaginacija I u neku ruku naivna ucinila je da Albanci pothranjuju nekoliko meseci uzastopno iluziju da ce kraj konflikta na Kosovu zabeleziti I kraj ekonomske, politicke I socijalne problematicne tranzicije u Albaniji. Ova manipulacija domacim javnim mnjenjem dolazila je u prvom redu od same propagande zapadnih saveznika I zemalja regiona, u cilju obezbedjivanja brze I sto totalnije podrske za kampanju vazdusnih napada protiv Beograda. Izjave Klintona, Blera I Sredera za Balkan - Balkan nakon kampanje bombardovanja, pobudile su ne malo nade kod tri miliona Albanaca.\nS druge strane, albanska vlada primorana da operise u stalnoj situaciji koja se nalazila na pragu krize na unutrasnjem planu, pridala je Paktu stabilnosti I datim obecanjima, virtuelne I neistinite razmere. Najvisi albanski zvanicnici su izjavljivali da pakt stabilnosti napokon belezi momenat od odlucujuce politicke I ekonomske intervencije Zapada za definitivnu stabilizaciju najuzburkanijoj zemlji Jugoistocne Evrope.\nNasuprot ovakvoj globalnoj euforiji oko buducnostii regiona I same Albanije, desna opozicija nije se ustrucavala da izrazi svoje nepoverenje oko nemogucnosti Vlade da bude poverljiv partner u sklopu Pakta stabilnosti. Krajem jula, na pragu Samita u Sarajevu, Berishini demokrati zahtevali su parlamentarnu debatu za raspravu dosijea projekata koje ce albanska delegacija predvodjena Meidanijem I Majkoom predstaviti predsednicima drzava I vlada 35 zemalja. Odbijanje zahteva opozicije donelo je ostru reakciju Berishe I njegovih saradnika koji su izjavili da Vlada vodi nepripremljenu zemlju na Samit na kojem ce se odlucivati o buducnosti celog regiona.\nOva klima nepoverenja u aktivnostima Vlade u sklopu Pakta stalno je narastala kasnjenjem pocetka startovanja samog Pakta. Na Kongresu svoje partije, gde je ponovo izabran za predsednika, Berisha je izjavio da se pakt stabilnosti ne moze primeniti u zemlji gde vlada ordinarni I politicki zlocin gde je Vlada korumpirana I gde se zakoni ne primenjuju. Berisha je izjavio da samo desnica moze stvoriti uslove partneriteta sa strukturama I ciljevima Pakta stabilnosti.\nOstriji stav od Berishe zastupao je I drugi deo konzervativne opozicije koji izmedju ostalog popreko gleda na tendenciju zvanicne Tirane da saradjuje sa Grckom I Makedonijom u procesu stvaranja zajednickih projekata u infrastrukturi I energetici.\nPakt stabilnosti je tako postao tema za unutrasnju politicku debatu I kao takav on je neminovno pretrpeo deformacije albanske politicke igre. Dvostruli stav pozicije I opozicije oko realnih dimenzija pomoci koju ce Albanija dobiti u sklopu ekonomskih projekata, kasnjenja u pripremanju zakonskog okvira I jacanje drzave I njenih institucija, borba protiv kriminala I drugih ilegalnih fenomena, dovela su zbunjenost I pesimizam u vezi sa brzim pocetkom primene Pakta stabilnosti.\nU sredini kada se anuliranje posete jednog stranog zvanicnika smatra negativnom politickom porukom za centralnu administraciju I samu albansku drzavu, blokiranje projekata Pakta u procesu medjunarodne ekspertize, ali ne samo tu, u Tirani se smatra signalom neocekivanog neuspeha citavog procesa. Distanciranje usled sudara SAD - Evropa, skepticizma jednog dela Zapada I drigih problema koje je donela primena Pakta stabilnosti, Albanci dozivljavaju kasnjenje " kise dolara" kao jos jednu fatalnost u nizu. Viziju koju politicka klasa u Tirani moze da posmatra u potpunoj pasivnosti. Sve je manji broj Albanaca koji veruju da ce gospodin Marsal doci u Albaniju.\nAIM Tirana Besim VORPSI


Nalazimo se u godini kada obeležavamo 80 godina od početka napada nacističke Nemačke na tadašnju Кraljevinu Jugoslaviju. Neprijatelj je udario 6. aprila 1941. godine iz vazduha i sa kopna. Dok su avioni Luftvafea zasipali Beograd bombama, iz više pravaca je krenula kopnena invazija na jugoslovensku teritoriju. Кratkotrajni „Aprilski rat“ završen je 17. aprila okupacijom i podelom zemlje između Nemačke i njenih saveznika Bugara, Hrvata, Mađara i Italijana. Od ovog momenta, borba protiv zavojevača postepeno počinje da dobija gerilski karakter. Na teritoriji porobljene Jugoslavije, prvenstveno iz redova srpskog naroda, rađaju se Ravnogorski i Partizanski pokret koji će se, svaki na svoj način, boriti za oslobođenje otadžbine.\nU ovoj godini, prijateljska i bratska Ruska Federacija, takođe obeležava godišnjicu nacističkog napada na tadašnji Sovjetski Savez. Usledile su istorijske bitke na Istočnom frontu između Nemačkih trupa i snaga njenih saveznika sa jedne, i Crvene armije sa druge strane. Politički i vojni vrh Nemačke želeo je da brzim i silovitim napadom osvoji evropski deo Sovjetskog saveza, da njegove građane pretvori u robove i besplatnu radnu snagu, a da nepregledne ruske teritorije postanu izvor sirovina za nacističku vojsku i industriju. Ipak, junaštvo i veština crvenoarmejaca, samopožrtvovanost običnog stanovništva, ogromna teritorija, surova klima i drugi faktori uticali su da se prvobitni plan napadača ne ostvari. Od pokušaja munjevitog prodora, prešlo se na dugo i iscrpljujuće ratovanje u kojem su trupe Vermahta sve više gubile izglede na konačnu pobedu. Potonji prelazak Crvene armije u ofanzivu označio je početak oslobađanja Sovjetskog saveza a zatim i većeg dela Evrope od nacističke okupacije.\nBalkan trip Veliki rat\n"U svetlu mnogobrojnih pokušaja relativizacije i izvrtanja istorijskih činjenica, osećamo potrebu da kao nacionalno i društveno odgovorna kompanija damo svoj doprinos u očuvanju sećanja na one koji su dali svoj život kako bi današnja pokolenja živela u slobodnoj i prosperitetnoj zemlji. S obzirom da je Crvena armija dala nemerljivi doprinos i u oslobođenju Jugoslavije od nacističkih snaga, odlučili smo da ekskluzivno prikažemo dokumentarni serijal „Veliki rat“ u kome će se naši gledaoci na najbolji mogući način upoznati sa ljudima i događajima iz ove strašne ali i herojske stranice svetske istorije. Samo na kanalu „Balkan Trip“, svakog petka, pratićemo junačku borbu Crvene armije protiv neprijatelja koji nije imao za cilj samo da pobedi u ratu, već i da istrebi čitave narode i cilivizacije. Serijal Veliki rat bogat je zanimljivim podacima, odličnom animacijom, kao i autentičnim fotografijama i snimcima koji dočaravaju duh tadašnjih događaja. Želja nam je da naši gledaoci provedu vreme gledajući kvalitetan i edukativan program koji nas između ostalog uči kolika je cena slobode, nezavisnosti i dostojanstva. Mlade generacije Rusa i Srba moraju da cene dela svojih velikih predaka, ali i da u svakom trenutku budu spremni na borbu za vrednosti koje su naše dve zemlje i naša dva naroda učinile naraskidivo i sudbinski povezanim“, Izjavio je direktor televizije “Arena Channels Group“, Nebojša Žugić.\nVIDEO: Heroine Drugog svetskog rata\nHeroine Drugog svetskog rata


Odluka o ukidanju carina na uvoz repromaterijala je pripremljena, čeka se usvajanje\n- Vjerujemo da će prijedlog odluke biti prihvaćen, jer je veliki broj kompanija sa nestrpljenjem očekuje - kazao je za Fenu ministar vanjske trgovine i ekonomskih odnosa BiH Mirko Šarović.\n- Ovim smo ispunili svoj osnovni cilj, da omogućimo povoljnije i konkurentnije poslovanje privrednih subjekata. Robe koje su obuhvaćene ovom odlukom su materijali i sirovine-repromaterijal, jer ih koriste bh. proizvođači u vlastitoj proizvodnji za izradu gotovih proizvoda, a koji se ne mogu nabaviti na domaćem tržištu, u količinama i kvalitetu potrebnom za proizvodnju gotovih proizvoda – napomenuo je ministar Šarović.\n- Korisnici ovih podsticajnih pogodnosti zapošljavaju samo u tekstilnom sektoru više od 30.000 radnika, a tokom jedne godine, naprimjer u 2018., ali i po preliminarnim rezultatima za prvih devet mjeseci ove 2019. godine, angažovano je više od 2.000 novouposlenih radnika različitih profila. Ulaganja na proširenje postojećih proizvodnih kapaciteta u 2018. godini iznosila su 50 miliona KM - kazao je Šarović.


Jeftini letovi iz Šri Lanke do Tajvana - Avio karte Šri Lanka Tajvan - eSky.rs\nAvio karte iz Šri Lanke do Tajvana\nPretražite letove iz Šri Lanke do Tajvana\nProverite najbolje prilike za letove iz Šri Lanke do Tajvana\n✔ Postoje li posebne ponude za letove iz Šri Lanke do Tajvana na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Tajvana?\n✔ Ako rezervišem let iz Šri Lanke do Tajvana, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Tajvana?\nBudite sigurni, da na eSky.rs ponuda letova iz Šri Lanke do Tajvana uključuje ne samo niskotarifne avio-kompanije, već i one koje su specijalizovane za visoki standard.


Windowsu 7 ističe vreme: Microsoft ukida podršku za godinu dana\nOstale vesti, 16.01.2019, 01:00 AM\nSat otkucava za Windows 7: Microsoft će ukinuti podršku za svoj operativni sistem iz 2009. godine za tačno godinu dana, tako da korisnici koji ga još uvek koriste imaju samo 365 dana da ga nadograde.\nKada 14. januara 2020. godine bude objavljen mesečni paket zakrpa za Microsoftove proizvode, to će biti trenutak kada će Microsoft isporučiti poslednje sigurnosne ispravke za Windows 7, ali i trenutak koji će označiti kraj jedne ere.\nWindows 7 je bio najuspešniji operativni sistem ikada. On je i dalje veoma korišćena platforma iako se približavamo trenutku kada će ostati bez podrške proizvođača.\nU ovom trenutku, Windows 7 još uvek ima udeo na tržištu od 36%, što znači da postoji šansa da će postati drugi Windows XP. Drugim rečima, u godini kada Microsoft ukine podršku za ovaj operativni sistem, očekuje se da Windows 7 ostane na mnogim računarima širom sveta, uprkos očiglednim bezbednosnim rizicima.\nTo je upravo ono što se desilo i u slučaju Windowsa XP, kome je podrška ukinuta 8. aprila 2014. godine, u vreme kada je još uvek bio na više od 25% računara.\nWindows 7 sa Service Pack 1 imao je podršku do 13. januara 2015. a planirano je da ostane bez proširene podrške sledeće godine.\nKraj podrške u osnovi znači da Windows 7 više nije dobijao nove funkcionalnosti i druge optimizacije, jer se proširena podrška odnosi isključivo na sigurnosne zakrpe.\nDrugim rečima, posle januara 2020. godine, Microsoft će prestati da isporučuje i sigurnosne ispravke, što znači da će Windows 7 ostati nezaštićen u slučaju da se otkriju ranjivosti.\nRizici od napada usmerenih na ranjivosti u operativnom sistemu Windows 7 će se značajno povećati, posebno zato što različite verzije Windowsa dele veliki deo koda, a mnogi od otkrivenih bezbednosnih propusta ne utiču samo na jedan Microsoftov proizvod. Kao rezultat toga, korisnici Windowsa 7 mogu biti ugroženi kad god se to dogodi. Očekuje se da će ova verzija OS ostati veoma popularna čak i nakon ukidanja podrške, zbog čega će za sajber-kriminalce ona postati jedan od glavnih ciljeva.\nZa Microsoft, kraj podrške za Windows 7 je prilika da se gotovo u potpunosti fokusira na Windows 10. Iako Windows 8.1 dobija ažuriranja, njegov tržišni udeo je znatno manji od tržišnog udela Windowsa 7, tako da će od januara 2020. godine verovatno svi Microsoftovi napori biti usmereni na Windows 10.\nWindows 7 neće prestati da radi preko noći. U stvari, programi će nastaviti da rade na Windowsu 7 dugo posle objavljivanja poslednjeg paketa zakrpa januara 2020. godine, a većina njih će redovno dobijati ažuriranja kao što bi bilo i da Windows 7 i dalje ima podršku. To bi moglo da bude dovoljno za mnoge da nastave da koriste Windows 7, ali pre ili kasnije, nadogradnja na noviju verziju Windowsa će biti neminovnost.\nMicrosoft preporučuje korisnicima da pređu na Windows do januara 2020. godine, a firme bi trebalo da počnu da planiraju ovu tranziciju unapred, jer u njihovom slučaju to je proces koji zahteva više resursa i više vremena.\nAko nadogradnja nije moguća pre isteka roka, jedina opcija je da se, što je više moguće, ograniči pristup na sistemima koji još uvek rade pod operativnim sistemom Windows 7.\nAntivirusi mogu pomoći u blokiranju potencijalnih pretnji, ali kako vreme bude odmicalo, to će za programere biti teže da održavaju svoje programe i na Windowsu 7. Na kraju, nadogradnja na Windows 10 će postati jedina opcija.


Pušenje je glavni rizik za nastanak karcinoma pluća - Dnevni list Danas\nPočetna » Novo » Život » Pušenje je glavni rizik za nastanak karcinoma pluća\n1Piše: I. N. 09. avgusta 2017. 17.00\n– Potrebno je da svi zajedno podignemo svest javnosti o raku pluća kao najčešćem i najsmrtonosnijem oblik raka u Srbiji, ali i da istaknemo da samo prevencijom i ranim dijagnostikovanjem možemo smanjiti ovu sumornu statistiku. Pušenje je glavni rizik za nastanak raka pluća i ono je odgovorno za pojavu bolesti kod približno 90 odsto muškaraca i 80 odsto žena. Iz tog razloga želimo da ukažemo da je karcinom pluća jedini karcinom koji možemo prevenirati jednostavnim prestankom pušenja. Takođe želimo da pružimo podršku već obolelim pacijentima i ukažemo na načine poboljšanja kvaliteta života i lečenja obolelih od raka pluća – rekla je Jovanovićeva.\n– Danas smo svedoci brzog razvoja imunološke terapije različitih malignih bolesti, koja predstavlja pravu revoluciju u lečenju karcinoma, pa tako i karcinoma pluća. Sa imunoterapijom u značajnom procentu beleže se odlični rezultati, kao što su dugotrajna delimična ili potpuna povlačenja metastatskih tumora. Na taj način postiže se osnovni cilj u lečenju raka, a to je da se rak pretvori u hroničnu dugogodišnju bolest, poput drugih nemalignih bolesti. Ovi lekovi ne deluju na tumor, već direktno na imunski sistem organizma tako što prekidaju blokadu imunskog odgovora koju tumor izaziva i pojačavaju odblokirani imunski odgovor organizma na tumor kojim se ubijaju tumorske ćelije. Imunoterapija je do sada našim pacijentima bila dostupna samo kroz učešće u kliničkim studijama, iako se već daje u većini evropskih zemalja. Nadamo se da će ova grupa lekova kao i drugi lekovi uskoro biti dostupni preko zdravstvenog osiguranja i za građane Srbije – istakla je Jovanović.\n09. avgusta 2017. u 23.50


Dodik danas otvara "Dane Srpske u Srbiji" - Trebevic.net\nPredsjednik Republike Srpske Milorad Dodik danas će u Beogradu svečano otvoriti manifestaciju “Dani Srpske u Srbiji”.\nIz kabineta predsjednika Srpske saopšteno je da je početak manifestacije predviđen u 18.00 časova u Narodnom pozorištu.\nU okviru ove manifestacije Republika Srpska će do 21. septembra u 20 gradova i opština Srbije predstaviti svoju privredu, kulturu, nauku, umjetnost i sport.\nOvogodišnji peti “Dani Srpske u Srbiji”, koji će imati 32 programa u 45 izvođenja sa skoro 800 učesnika, biće svečano otvoreni večeras uz blagoslov Njegove svetosti patrijarha srpskog Irineja.\nOtvaranju manifestacije prisustvovaće ministar za prostorno uređenje, građevinarstvo i ekologiju Republike Srpske Srebrenka Golić, ministar trgovine i turizma Republike Srpske Predrag Gluhaković, ministar za ekonomske odnose i regionalnu saradnju Republike Srpske Zlatan Klokić, ministar rada i boračko-invalidske zaštite Milenko Savanović, te ministar inostranih poslova BiH Igor Crnadak.


U Srbobranu održan trening za građane, poverenike i zamenike poverenika civilne zaštite - Caritas Srbije\nU saradnji sa lokalnom samoupravom u Srbobranu, Caritas Apostrolskog Egzarhata je 26.04.2022. organizovao trening za građane, poverenike i zamenike poverenika civilne zaštite. Trening je održala gospođa Dragana Ostojić, dugogodišnji stručni saradnik Caritasa na polju Smanjivanja rizika od prirodnih katastrofa. Učestvovala su 34 poverenika i zamenika poverenika civilne zaštite kao i predstavnici opštine Srbobran, na čelu sa predsednikom, gospodinom Radivojem Debeljačkim.\n“U situaciji kakva je bila u punom jeku pandemije, kada smo imali vanrednu situaciju, videlo se koliko je važno da imamo jednu pravu organizaciju unutar civilne zaštite. Tu posebno mislim na organizovane volontere koji su učestvovali u obezbeđivanju svega potrebnog za naše građane koji nisu mogli da napuštaju domove. Uz osvrt na taj period, smatram da je ova obuka od izuzetne važnosti zbog čega joj i lično prisustvujem, ne samo kako bih pružio podršku već i kako bih nešto naučio. Kada je situacija uobičajena, pod kontrolom, neko bi mogao reći da su ovakvi treninzi manje važni, ali treba imati na umu da krizne situacije najčešće dolaze iznenada, a mi želimo da neku buduću, takvu potencijalnu situaciju, dočekamo spremni. Poverenike i zamenike poverenika birali smo tako da budu zaduženi za delove naselja gde žive, gde poznaju ljude i prilike, zato i verujem da će civilna zaštita u našoj opštini u buduće funkcionisati još bolje, uz savete i obuke koje ćemo usvojiti”, izjavio je gospodin Debeljački prilikom pozdravljanja prisutnih.\n“Odgovorne ljude smo upoznali sa njihovim obavezama i zadacima u vanrednim situacijama, koje donosi Zakon o smanjenju rizika od katastrofa i upravljanju vanrednim situacijama. Prema ovom zakonu, svaka opština, mesna zajednica ili javno preduzeće je dužno da ima po jednog poverenika i zamenika poverenika za oblast bezbednosti, sa jasno definisanim obavezama i zadacima u slučaju elementarnih nepogoda, prema usvojenim pravilnicima. Ovaj Caritasov program traje od 2015. godine, a cilj nam je da posetimo i sa novim odredbama i obavezama upoznati što veći broj lokalnih samouprava, javnih preduzeća i ustanova”, objasnila je gospođa Dragana Ostojić.\nCaritas Srbije nastavlja sa realizacijom aktivnosti na projektima usmerenim ka smanjivanju rizika od prirodnih katastrofa.


Ploter štampa - Diginet studio i stamparija\nDigitalna štampa podrazumeva direktnu povezanost računara u kojem se obavlja digitalna priprema i štamparske mašine i obuhvata dve podkategorije. Jedna je statička digitalna štampa computer to press (sa računara na presu). Ovaj tip štampe praktično predstavlja klasičnu ravnu ofset štampu na mašinama kod kojih je osvetljivač za formu ctplate, postavljen na cilindru forme tako da se forma osvetljava i razvija na samoj štamparskoj mašini, a sam dalji tok štampe je isti kao i kod ofset štampe.\nDruga podvrsta štampe je digitalna štampa computer to print (sa računara u štampu), kod koje se štamparska forma stvara za svaki radni ciklus. Mi ćemo se fokusirati na ovu vrstu štampe, jer je ona upravo ključna za mnoge projekte koje izvodimo. Ova vrsta štampe je najčešće beskontaktna odnosno kod nje pritisak nije osnova štamparskog procesa koja omogućava prenošenje boje sa forme na materijal za štampu. Ova tehnika štampe je bazirana na ink-jet postupku ili štampi sa suvim ili vlažnim tonerom pomoću elektrografije. Razdvajanje štampajućih i ne štampajućih površina kod elektrografije zasniva se na naelektrisavanju i razelektrisavanju pojedinih elemenata. Tako su na primer neštampajuće površine razelektrisane, odnosno suprotno naelektrisane u odnosu na toner, pa ga privlače. U ovoj tehnici, štamparska forma realno ne postoji, ona je imaginarna, odnosno nalazi se u memoriji računara i prenosi se direknto na podlogu za štampanje. Iz tog razloga boja ili toner koji se u ovoj tehnici koriste, moraju biti naelektrisani, i tek nakon njihovog nanošenja slika postaje prvi put vidljiva.\nDigitalna štampa velikih formata ima široku primenu u marketinškoj industriji danas. Ona se primenjuje za spoljašnje brendiranje, unutrašnje brendiranje, bredniranje vozila, izradu raznih reklamnih konstrukcija, brendiranje događaja, POS materijala i slično.\nDigitalna štampa velikog formata je svakako jedna od najtraženijih usluga u našem asortimanu, pre svega zbog brzine i ekonomičnosti, a zatim i zbog nebrojenih mogućnosti dizajna i inventivnih rešenja i osmišljanja brendiranja gde je samo nebo granica. Diginet koristi ovu tehnologiju u svom punom kapacitetu i iza nas stoji pregrš projekata koje smo realizovali ovom tehnikom. Nebrojeni foto tapeti, pultovi, vozila, objekti, kako spolja, tako i iznutra na kojima smo koristili ovu metodologiju su svojevrstan dokaz koliko smo ovladali ovom tehnikom i koristimo se njom svakodnevno i rutinski.\nPloter štampa, kako je drugačije nazivamo, može biti realizovana na velikom broju različitih materijala, a samo neki od njih koje najčešće koristimo su:\nPapir – samolepljivi ili običan, za plakate, postere, tapete.\nPVC folija – samolepljiva, mat, sjajna, transparantna, kolorna, koja se koristi za brendiranje automobila, lokala, tabli i veoma je otporna na spoljne uticaje.\nPlotovanje se može, pored navedenih, vršiti i na raznim drugim materijalima poput slikarskog platna, klasičnoj ciradi ili rupičastoj ciradi (mash) koju koristimo za veće površine usled udara vetra, zatim rupičastoj (one way) foliji koja je veoma praktična kako za izloge lokala, tako i automobile, jer omogućava jednostranu unutrašnju vidljivost.


4. April 2019. - ArmijaRBiH.com\nDan: 4. April 2019.\n“Ja sam pesimista koji se bori, ja ću i dalje biti na ulici i govorit ću gdje god mogu da\nMinistar unutrašnjih poslova Srbije Nebojša Stefanović izjavio je da “nema jake Srbije bez jake Republike Srpske (RS), i obrnuto”. Nakon\nČlan Predsjedništva BiH Milorad Dodik razgovarao je za BHT, pritom se osvrnuvši na otvoreno pismo Emira Hadžihafizbegovića koje mu je\nSkrivena snimak ”Lepe Brene” u uniformi tzv. Vojske Republike Srpske snimljene u Brčkom ratne 1993. godine. Iako je ova poznata\nDanas se u manjem bh. entitetu obilježava Dan policije i 27 godina Ministarstva unutrašnjih poslova Republike Srpske. Policija Republike Srpske


Rebalansom budžeta za 2020. godinu BiH umanjuje brojne stavke | Nova Ekonomija\nVlada Federacije Bosne i Hercegovine uradila je rebalans budžeta za ovu godinu, kojim se uvode izmene, realokacije i umanjenja brojnih stavki radi implementacije takozvanog "korona-zakona" za ublažavanje ekonomskih posledica pandemije, prenosi Klix.ba.\nRebalansom se predviđa smanjenje plata i naknada troškova zaposlenih u institucijama Federacije za 7,2 odsto (9,4 miliona evra), smanjenje izdataka za nabavku stalnih sredstava za 25,1 odsto (6,7 miliona evra), a smanjena su i sredstva za kapitalne investicije.\nOko 76 i po miliona evra iz sredstava za izgradnju putne infrastrukture biće realocirano. Za oko tri miliona evra smanjene su subvencije javnim preduzećima, a privatnim preduzećima za oko dva miliona evra.\nSmanjeni su i tekući transferi pojedincima, i to za oko 22 miliona evra. Najznačajnija smanjenja odnose se na Zakon o podršci porodici sa decom (oko 10 miliona evra manje), novčanu egzistencijalnu naknadu predviđenu Zakonom o pravima demobilisanih boraca (6,3 miliona evra) i transfer za raseljena lica i povratnike (oko 2,3 miliona evra).\nSmanjeni su i transferi za invalidnine penzije, za 2.860.220 evra, i za dobitnike ratnih priznanja, za 408.602 evra.\nSredstva namenjena političkim strankama i koalicijama smanjena su za oko 920.000 evra, a sredstva za "preduzimanje mera i aktivnosti na unapređenju transparentnosti Vlade FBiH" prepolovljena su na 255.376 evra.\nZa oko 150.000 evra smanjen je i transfer za nauku od značaja u oblasti kulture, kao i kulturnim udruženjima i organizacijama za podizanje svesti o značaju doniranja organa, u celokupnom iznosu.\nU Federaciji BiH ove godine se očekuje pad naplate prihoda od poreza na dobit za 21 odsto, doprinosa za PIO od 15,2 odsto, a pad neto prihoda od indirektnih poreza prema projekcijama biće 16,7 odsto. Ukupan pad prihoda od poreza biće oko 251 milion evra.


Bijeljina primjer poštovanja osoba sa invaliditetom\nGradonačelnik Bijeljine Mićo Mićić organizovao je danas prijem za članove Aktiva mladih osoba sa invaliditetom iz Mostara, koji borave u dvodnevnoj posjeti Semberiji, a čiji domaćini su bili predstavnici bijeljinskog Aktiva mladih osoba sa invaliditetom iz koalicije „Kolosi“.\nNakon prijema, Jasna Rebac, predsjednica udruženja „Ružičnjak" iz Mostara i lider koalicije osoba sa invaliditetom sa područja opština Hercegovine, naglasila je da mlade osobe sa teškoćama u razvoju nisu osobe sa specijalnim zahtjevima, već da jedino traže poštovanje UN konvencije čija je potpisnica BiH.\n- Potpisom Konvencije, BiH se obavezala da će primjenjivati i poštovati ljudska prava, a život u praksi učiniti lakšim - istakla je Rebac.\nOna je prvu posjetu Aktiva mladih osoba sa invaliditetom iz Mostara, koja nosi naziv „Zajedno smo jači", ocijenila kao izuzetno uspješnu, dodajući da je Bijeljina grad koji UN konvenciju ne samo formalno prihvata, već i u praksi živi, i zato je primjer iz kog mogu drugi da uče.\nNakon vremena provedenog u druženju i radu sa kolegama iz Mostara, Slavena Rajić, predsjednica Aktiva mladih osoba sa invaliditetom koalicije „Kolosi" najavila je uzvratnu posjetu.\n- Danas ćemo, zajedno sa gostima, prisustvovati okruglom stolu u partnerskom udruženju „Siguran korak" i razmijeniti iskustva, odnosno primijeniti ono što je dobro u njihovoj lokalnoj zajednici i obrnuto. Planiramo da nakon pandemije posjetimo Mostar, jer je to grad u kojem ima dosta toga da se vidi, a od Mostaraca mnogo toga da se nauči - smatra Rajićeva.\n- LJudi koji imaju poteškoće u razvoju često ne nailaze na razumijevanje onih koji treba da im podržavaju i pomažu i zbog toga su posebno bitna udruženja koja se bave problematikom osoba sa invaliditetom. Ova udruženja su spona između vlasti i ljudi kojima je pomoć potrebna, a druženja kao ova su prilika da se razmijene iskustva i načini na koji se problemi rješavaju u drugim sredinama - zaključio je Mićić.\nGradonačelnik Mićić je ovom prilikom još jednom pohvalio rad koalicije „Kolosi" koja je udruženje od opšteg interesa za Bijeljinu, jer pomaže Gradskoj upravi da na pravi način pomogne krajnjim korisnicima usluga, odnosno osobama sa invaliditetom i teškoćama u razvoju.


UPS pomaže razvoj preduzetništva na jugu Srbije | Unija Poslodavaca\nUPS pomaže razvoj preduzetništva na jugu Srbije\nUnija poslodavaca Srbije i Ministarstvo spoljnih poslova Bugarske pomažu razvoj malog i srednjeg preduzetništva u 13 nedovoljno razvijenih opština jugoistočne Srbije.\nPo neravnomernosti regionalnog razvoja, u odnosu jedan prema deset, naša zemlja je na prvom mestu u Evropi. Jaz između sve bogatijih i sve siromašnijih regiona uzročnik je dramatičnih posledica – velika prostranstva ostaju bez stanovnika, a veliki gradski centri sve se teže bore sa sve većom najezdom pridošlica. To je bio sasvim dovoljan povod da Unija poslodavaca Srbije krene u saradnju sa Ministarstvom spoljnih poslova Bugarske u razvoj malog biznisa u 13 nedovoljno razvijenih opština jugoistočne Srbije.\nDr Slavenko Grgurević, direktor Unije poslodavaca, kaže tim povodom da su našim komšijama, koji su u Evropskoj uniji, dostupni mnogi njeni podsticajni fondovi. S obzirom na to da je Unija poslodavaca Srbije, u kome je najviše preduzetnika, član najvećeg evropskog poslodavačkog udruženja BUSINESSEUROPE, sasvim je bilo prirodno da zajedničkim snagama krenu u razvoj privrednih projekata i programa na tom dosta nerazvijenom području.\nZajedno će obezbediti novac, znanje, partnere i tržište za plasman proizvoda i usluga iz ovog dela naše zemlje.– Ekonomija opština i gradova jugoistočne Srbije je i pre svetske ekonomske krize bila slaba i neodrživa – kazuje Grgurević. Nedovršena privatizacija državnih preduzeća koči razvoj privatne inicijative i preduzetništva među mladim ljudima. Mala mesta nemaju tehnološke parkove, industrijske i slobodne zone, ali zato imaju netaknutu prirodu, preduzimljive i vredne ljude.– Poljoprivreda, pre svega, proizvodnja zdrave i ukusne hrane, kakve nema u evropskim megamarketima, kao i turizam i saobraćaj osnove su privrednog razvoja ovog dela Srbije.\nNosioci razvoja će biti mikro, mala i srednja preduzeća, preduzetničke radnje, porodična poljoprivredna gazdinstva i poljoprivredne zadruge. Ali, njima nedostaje savremena tehnologija, znanje, krediti po prihvatljivim kamatama, partneri i sirovine. Naša je namera da im pomognemo da sve to steknu.\nNa pomoć Vlade Bugarske i Unije poslodavaca Srbije mogu da računaju opštine: Gadžin Han, Pirot, Dimitrovgrad, Babušnica, Bela Palanka, Vladičin Han, Surdulica, Bosilegrad, Trgovište, Bujanovac, Preševo, Vlasotince i Crna Trava. Prvi korak na putu ka ostvarivanju tog cilja već je učinjen.– U avgustu smo posetili svih 13 opština i dogovorili smo se sa njihovim predsednicima da nam u ostvarivanju ovog projekta pomognu i njihove službe – kaže Grgurević. – Razvijaćemo lokalni patriotizam, što znači smanjenje odliva kapitala iz tih krajeva. Zajedno ćemo nastojati da obezbedimo novčanu i drugu pomoć za razvoj postojećeg malog biznisa, poljoprivrednih domaćinstva i zadruga… povezivaćemo ih sa kupcima njihovih proizvoda. Istovremeno ćemo pomagati pokretanje novih poslova.\nU ovom projektu jednim delom se računa na bespovratna sredstva pretpristupnih fondova Evropske unije, u ovom slučaju IPARD II programa, namenjenog poboljšanju kvaliteta života u seoskim područjima. Taj cilj treba da se postigne povećanjem produktivnosti i konkurentnosti postojeće i zasnivanjem nove proizvodnje, usklađivanjem sa standardima EU i prilagođavanjem zahtevima domaćeg i inostranog tržišta.– Program IPARD II namenjen je celoj Srbiji, a ne samo ovim opštinama – napominje Grgurević. –\nOd 2015. do 2020. godine naša zemlja može da računa na 175 miliona, odnosno na 32 do 38 miliona evra svake godine. Ova sredstva nisu namenjena početnicima, već preduzetnicima koji su bar tri godine u poslu, a novac im je potreban da prilagode svoj posao evropskim standardima i zahtevima evropskog tržišta. Grgurević tvrdi da u svakoj od 13 opština jugoistočne Srbije već danas ima mnogo ubedljivih dokaza da od poljoprivrede, naročito od proizvodnje zdrave i ukusne hrane sa geografskim poreklom, može dobro da se zarađuje i da se pristojno živi.– Na „južnoj pruzi” nije sve baš tako tužno, kao što se u Beogradu obično misli – kaže Grgurević.Ali, i do besplatnog novca iz fondova EU ne dolazi se lako. Treba znati i pripremiti obimnu dokumentaciju za takozvani IPARD elaborat, sa kojim se ide na konkurs. Ko to ne zna – otpada ma kako atraktivan program imao. Poziv za podnošenje zahteva sa elaboratom, objaviće Uprava za agrarna plaćanja pri Ministarstvu poljoprivrede i zaštite životne sredine.U Uniji poslodavaca računaju da će im poći za rukom da u svakoj od 13 opština pripreme bar po dve firme koje mogu da konkurišu za IPARD sredstva u 2016. godini.\nProjekat Tvoj biznis treba Evropi\nUPS pomaže razvoj preduzetništva na jugu Srbije2015-09-142015-10-06http://www.poslodavci.rs/wp-content/uploads/2015/07/logo.pngUnija Poslodavacahttp://www.poslodavci.rs/wp-content/uploads/2015/07/logo.png200px200px


Nuklearna energija na putu da dobije „zelenu etiketu”\n14 Okt 2021 - politika\nSa dolazećom zimom i pretnjama nestašicom struje i gasa na Starom kontinentu, električna energija koja se u Evropskoj uniji dobija iz nuklearki mogla bi uskoro da dobije „zelenu etiketu”.\nGrupa od deset zemalja EU, predvođena Francuskom, zatražila je od Evropske komisije da prizna nuklearnu energiju kao niskougljenični izvor energije, koja bi trebalo da bude uključena u ambiciozne klimatske ciljeve kako bi evroblok do kraja ove decenije prepolovio emisiju štetnih glasova, a do 2050. godine ih potpuno eliminisao.\nInicijativu Francuske, upućenu „evropskoj vladi”, potpisalo je još devet članica EU koje električnu energiju delom obezbeđuju iz atomskih centrala: Bugarska, Hrvatska, Slovenija, Češka, Slovačka, Mađarska, Poljska, Finska i Rumunija.\nUprkos hitnosti borbe protiv klimatskih promena, članice EU još ne mogu da postignu konsenzus o tome da li je nuklearna energija zeleni ili „prljavi” izvor energije.\nPrema izveštaju Svetske nuklearne asocijacije, u 13 članica EU radi 106 nuklearnih reaktora koji daju 104 gigavata električne energije, što je 26 odsto ukupno proizvedene struje u uniji. A više od polovine električne energije dobijene iz atomskih centrala u EU proizvodi samo jedna zemlja – Francuska.\nIskorišćavajući energetsku krizu, a naročito vrtoglavi skok cena gasa, Pariz kao glavni zagovornik nuklearne energije pokušava da atomske centrale ugura u isti tabor sa solarnim i vetroelektranama, koje obezbeđuju čiste obnovljive vidove energije. U obrazloženju podnosioca inicijative kaže se da je atomska energija „ključan, pristupačan, stabilan i nezavisan izvor energije” koji bi mogao da zaštiti evropske potrošače od skoka cene struje.\n„Rast cena energije pokazao je koliko je važno smanjiti našu energetsku zavisnost od trećih zemalja što je brže moguće”, prenosi „Juronjuz”, koji je imao uvid u zahtev 10 članica EU upućen Evropskoj komisiji.\nViše od 90 odsto prirodnog gasa koji koristi u EU dolazi iz drugih zemalja, a Rusija je glavni snabdevač. Ovako velika zavisnost evropske privrede i domaćinstava od uvoznog gasa smatra se jednim od glavnih faktora rasta cena energije na evropskom tržištu.\n„Napetosti u snabdevanju biće sve učestalije i nemamo izbora nego da diversifikujemo svoju ponudu. Stoga treba da obratimo pažnju da ne povećamo svoju zavisnost od uvoza energije iz Evrope”, poručuju zemlje zagovornice atomske energije.\nPotpisnici zahteva pozivaju evropsku komisiju da nuklearnu energiju uvrsti u zelenu taksonomiju EU, tehnički vodič koji pomaže vladama i investitorima da identifikuju koji projekti poštuju glavni cilj Pariskog klimatskog sporazuma iz 2015. godine koji zagovara ograničenje povećanje globalne temperature za 1,5 stepeni Celzijusa.\nEvropska komisija je u aprilu u ovaj tehnički vodič kao obnovljive energije svrstala: solarnu energiju, geotermalnu energiju, vodonik, energiju vetra, hidroenergiju i bioenergiju. Donošenje odluke o gasu i nuklearnoj energiji, kao najspornijima, odložila je za kasnije.\nNasuprot Francuskoj je Nemačka, koja planira da do 2022. godine zatvori sve atomske centrale. Berlin, zajedno s Austrijom, Danskom, Španijom i Luksemburgom, predvodi „antinuklearni lobi” u EU.\nOve zemlje još u julu su pisale Evropskoj komisiji: „Zabrinuti smo da bi uključivanje nuklearne energije u taksonomiju trajno narušilo njen integritet, kredibilitet, a samim tim i korisnost”.\nGlavni adut u rukama Pariza je činjenica da obnovljivi vidovi energije ne mogu proizvesti dovoljne količine električne energije u EU. U pokušaju da pridobiju Brisel na svoju stranu, zemlje zagovornice atomskih centrala u svom zahtevu opisuju nuklearnu energiju kao „sigurnu i inovativnu” i sektor s potencijalom da u bliskoj budućnosti obezbedi milion radnih mesta za visokokvalifikovane.\nIzveštaj istraživačke jedinice EK ukazuje da bi Brisel na kraju mogao stati na stranu pronuklearnog lobija. U dokumentu koji je ranije objavljen kaže se da su emisije gasova staklene bašte iz nuklearnih elektrana „uporedive” s onima koje ispuštaju hidroenergija i vetar. Ovu procenu dele i Međunarodna agencija za energiju (IEA) i Ministarstvo energetike SAD.\nProtivnici nuklearnih elektrana podsećaju na radioaktivni otpad koji šteti zdravlju ljudi i životnoj okolini i čije sigurno odlaganje nije jeftino. Upozoravaju i na mogućnost potencijalnih nuklearnih katastrofa, sličnih onima u Černobilju 1986. i Fukušimi 2011. godine. A „Grinpis” podseća da je atomska energija veoma skupa, opasna i da se nuklearke sporo grade.\nIz Evropske komisije stižu nagoveštaji da bi odluka o nuklearnoj energiji mogla biti doneta do kraja godine, mada zbog oštro suprotstavljenih stavova nije isključeno da se ona odloži za 2022. Od januara iduće godine Francuska preuzima rotirajuće predsedavanje Evropskom savetom, što bi omogućilo Parizu da ovu temu progura na dnevni red Brisela.\n14 Jan 2022 Upozorenje Međunarodne agencije za energiju sputnik\n13 Jan 2022 Nemačka napušta ugalj do 2030 n1\n12 Jan 2022 Francuska: Pojačan rad elektrana na ugalj zbog straha od nestašice struje aljazeera\n12 Jan 2022 Nuklearka u Emiratima proizvodiće 85 odsto čiste energije do 2025.godine politika\n11 Jan 2022 Rusija će obezbediti Zemlji energiju iz svemira sputnik\n4 Jan 2022 Šta se dešava sa planom EU za nuklearnu energiju? kurir\n2 Jan 2022 Nemačka isključila tri od šest poslednjih nuklearki politika\n26 Dec 2021 NEMAČKA GASI NUKLEARKE novosti\n26 Dec 2021 Belgija: Ulagaće u modularne reaktore b92\n22 Dec 2021 Francuska troši 130 miliona evra na dan da bi izbegla restrikcije alo


Tag / Običaji / Vesti online\nZnate li šta se krije iza srpskog običaja cepanja majice budućim tatama?\nCepanje majice novopečenom tati jedan je od najlepših srpskih običaja. Nema muškarca koji s radošću ne prepušta svoju garderobu na uništavanje najbližim prijateljima i porodici jer povod ne...\nTrening za vitezove\nNajstarije srpske igre nastale su u opasna vremena srednjovekovnih oklopnika i služile su im kao pripreme pred prave bitke. Narodni pevači su viteškim igrama davali počasno mesto u desetercima, i...\nKršteno ime se na Balkanu može promeniti i iz razloga koji nemaju veze sa odbijanjem zlih sila i boleština. U Crnoj Gori, u Kučima, davni je običaj da, kad bi neko iz bratstva poginuo, a neko se...\nSrpska pravoslavna crkva 12. jula obeležava uspomenu na Svete apostole Petra i Pavla. Uobičajen narodni naziv za ovaj praznik je Petrovdan i jedan je od 15 najvećih hrišćanskih praznika. Kod...\nMala noćna čudovišta\nVerovanje da se umrla a nekrštena deca pretvaraju u mala noćna čudovišta koja dave živu decu delili su primorci na obe strane Jadrana. Na italijanskoj obali su se nazivali lorko, a oko...


EY Preduzetnički barometar: Zbog pandemije 82% uspešnih preduzetničkih kompanija suočeno sa poslovnom neizvesnošću - Biznis i Finansije\nHome\tVestiEkonomija\tEY Preduzetnički barometar: Zbog pandemije 82% uspešnih preduzetničkih kompanija suočeno sa poslovnom neizvesnošću\nPoslovna 2020. godina postavila je pred domaće, i preduzetništvo uopšte, mnogo veće izazove nego što je bilo ko mogao da predvidi, piše u petom po redu istraživanju pod nazivom EY Preduzetnički barometar.\nKako su se preduzetnici izborili sa novonastalom situacijom prouzrokovanom globalnom pandemijom virusa COVID-19, najbolje pokazuje EY istraživanje Preduzetnički barometar, sprovedeno među 110 domaćih kompanija. Istraživanje sprovedeno među najuspešnijim srpskim preduzetnicima, nudi i uporednu analizu podataka koja otkriva i kakva je kontinuirana problematika poslovanja preduzetništva u Srbiji.\nNeki od ključnih nalaza koje studija nudi su:\n82% ispitanika smatra neizvesnost izazvanu pojavom pandemije COVID-19 najvećim izazovom za\ndalji rast i razvoj svoje kompanije;\n81% ispitanika iskoristilo je meru pomoći Vlade RS u vidu uplate minimalne zarade po\n71% preduzetničkih kompanija u najvišoj meri stavlja u fokus ekološku svest i održivost\n73% ispitanika identifikuje probleme na strani prodaje kao najveći faktor rizika;\n66% preduzetničkih kompanija pripada porodičnim biznisnima;\n55% anketiranih preduzetnika je izjavilo da su uveli nove proizvode ili prilagodili stare, da bi se\nizborili sa krizom koja je zahvatila čitav poslovni svet još od početka marta 2020. godine sa pojavom virusa COVID-19;\n59% preduzetnika smatra da su uslovi za preduzetničko poslovanje nepovoljni.\nTrendovi odnosa vlasništva i angažovanja u preduzetništvu po polu, su se donekle pomerili u korist žena, te je ove godine 27% vlasnica kompanija među anketiranima u odnosu na prošlogodišnjih 23%. I dalje je najviše fakultetski obrazovanih preduzetnika – 75% u odnosu na prošlogodišnjih 73%. Tradicionalno, proizvodnja je najzastupljenija kod srpskih preduzetnika (53%), a sve više je i IT kompanija koje pružaju širok dijapazon softverskih i hardverskih rešenja (11%).\nPreduzetnici u Srbiji, su prema rezultatima istraživanja, u izuzetno malom procentu (4%) mogli da nesmetano nastave poslovanje van poslovnih prostorija. Ovako nizak procenat nije iznenađenje, jer je veliki procenat (53%) ovogodišnjih ispitanika angažovan u oblasti proizvodnje. Kompanije koje su mogle da organizuju „remote business“ su u najvećem broju IT kompanije. Ostale kompanije su uspele samo delimično u tome (54 %) što je u najvećem broju slučajeva određeno specifičnošću proizvodnje ili usluge.\nIzazovi i ulaganja\nOno što se u 2019. činilo kao najveći izazov za dalji rast, po mišljenju srpskih preduzetnika (90%) bilo je pronalaženje adekvatno obučenih i sposobnih radnika. Prošle godine je međutim 82% preduzetnika kao najveći izazov navelo neizvesnost poslovanja uslovljenu pojavom virusa COVID- 19, pa je briga o kandidatima za zapošljavanje i njihovoj posvećenosti i sposobnosti za zapošljavanje pala na treće mesto, sa 38% anketiranih.\nRezultati studije EY Preduzetnički barometar ukazuju na to da 40% preduzetnika ne namerava da odloži planirane investicije uprkos pojavi pandemije u 2020. godini. Saradnja sa lokalnom zajednicom, društvena odgovornost i povećanje ekološke svesti su sve važniji deo svakog poslovanja – u prilog tome EY Barometar pokazuje da je visok procenat (71%) preduzetničkih preduzeća u svoje planove uvrstilo održivost poslovanja, što ohrabruje i može se smatrati jednim od ključnih faktora poslovnog uspeha preduzetnika.\nIstraživanje je sprovedeno u okviru projekta EY Preduzetnik godine™ i javno je podeljeno krajem protekle, 2020. godine. Ovaj projekat je još jednu godinu zaredom imao pokroviteljstvo Ministarstva privrede Republike Srbije u okviru projekta „decenija preduzetništva“. EY Preduzetnički barometar je godišnje istraživanje koje ima za cilj da istraži na direktan način pitanja, očekivanja i potrebe domaćih preduzetnika na osnovu kvalitativne i kvantitativne analize domaćeg preduzetničkog ambijenta.


SINERGIJA Srbije, Srbija TOP 10, Mapa dobrog provoda – sva prava zadržana » Cinema City Novi Sad Filmski festival Srbija Top 10 Mapa-dobrog provoda Novi-Sad\nIn\tFestivali, Festivali dogadjaji Novi Sad\t0 Komentara\nCinema City je međunarodni filmski festival koji se godišnje održava u Novom Sadu. Tokom sedam dana Novi Sad postaje grad - festival, sa bogatim filmskim, muzičkim i akademskim programima. Programski koncept festivala predviđa filmski, muzički i CinemaYouth program koji se odvijaju na 10 gradskih lokacija.\nFilmski program predstavlja selekcije domaće i strane produkcije. Više od 100 filmova biće prikazano na indoor i outdoor lokacijama širom grada. Muzički program festivala Cinema City obuhvata atraktivne žurke otvaranja i zatvaranja, kao i brojne koncerte, VIP žurke i prijeme za goste festivala. CineYouth, akademski program festivala, sastoji se od preko 30 panela sa unapred odabranim učesnicima iz više od 10 zemalja. Filmski umetnici, teoretičari, kritičari, predstavnici filmskih institucija, tokom akademskog programa otvaraju veoma značajne teme za filmsku umetnost i filmsku industriju.\nFestival Cinema City posetili su neki od najznačajnih umetnika nezavisne filmske produkcije iz zemlje i sveta. Cinema City godišnje ima više od 500 akreditovanih gostiju, među kojima su filmski autori, reditelji, glumci, predstavnici svetskih festivala i filmskih institucija, novinari, umetnici. Pored prestižnih imena iz sveta filma, festival u okviru selekcije “Up to 10 000 bucks” ugosti više od 300 mladih autora, koji predstavljaju budućnost domaće i svetske kinematografije. Tekst preuzet s oficijelnog sajta festivala.\nVreme održavanja: 29.06 - 05.07 2015, Novi Sad